Apple қарор қилди: iPhone XI модели «циклоп» дизайнида бўлади!\nПойтахтимизда «Ақлли тармоқлар» лойиҳаси тақдим этилди\nМутлақо тирқишсиз ва тугмачасиз Vivo APEX 2019 смартфони илк «жонли» видеода!\nМусулмонларга мўлжалланган энг қулай браузер билан танишинг!\n105 долларлик Realme C1 (2019) тақдим этилди, лекин уни сиз сотиб ололмайсиз!\nНиҳоят, Samsung энг арзон Galaxy M10 ва M20 смартфонлари тақдимотини ўтказди!\nXiaomi экрани дактилоскопли Redmi X флагманининг тақдимот кунини расман эълон қилди!\n1990 йилнинг 13 ноябрь куни британиялик олим Тим Бернерс-Ли дунёдаги илк веб-саҳифани ишга туширади. Саҳифага World Wide Web (www) интернет тармоғининг қандай...\nМашҳур Vespa скутерининг электромоторли версияси яратилди\nСкутер деганда, шубҳасиз, кўпчиликнинг кўз ўнгида Италиянинг Piaggio фирмаси томонидан яратилган Vespa модели гавдаланади. Скутерсозлик саноатида катта тажрибага эга мазкур компанияга бундан...\nSamsung’нинг йиғиладиган смартфони рендерларда пайдо бўлди\nSamsung компаниясининг йиғиладиган форм-фактордаги смартфон устида ишлаётгани борасида бир неча йилдан бери турли миш-мишлар юрибди. Бу гал эса Sammobile нашрида яна Жанубий...\nСмартфон ва 3D-принтер бразилиялик эркакнинг юзини тиклашда ёрдам берди\nБразилия фуқароси Карлито Консейсаннинг юзида 2008 йилда жарроҳлик амалиёти ўтказилиб, юзнинг ўсимтали қисми, шунингдек, кўз ва буруннинг бир қисми олиб ташланган. Гарчи...\n24-дюймли йиғиладиган проектор-экран яратилди (видео)\nHi-tech.mail.ru сайтининг маълум қилишича, AROVIA компанияси йиғиладиган экран конструкциясига эга бўлган портатив проекторни намойиш қилди. Модель бевосита батареядан ишлайди. Проекторга ПВХ материалидан...\nРоссиянинг Москва шаҳрида истиқомат қилувчи Владимир Гуриев исмли дастурчи iOS платформаси учун мўлжалланган Fast Keyboard номли клавиатурани ишлаб чиқди. TJournal нашрининг ёзишича,...\nGithub сайтида Minoca OS номли янги очиқ операцион тизимнинг бирламчи коди ва техник ҳужжатлари пайдо бўлди. Тизим эркин GNU GPL v3 лизенцияси...\nАвстралиялик фотосуратчи Колин Лоуи картошка ичига пинхол-камерани жойлади ва машҳур инглиз идиомасини ясади. Инглиз тилида «potato quality» (сўзма-сўз таржима қилинганда «сифатли картошка»)...


ЎзА - Ортиқбой отанинг мурожаати ижобат бўлди\nОртиқбой отанинг мурожаати ижобат бўлди\n15.02.2017 18:32 Чоп этиш версияси\nИнсон манфаатларини таъминлаш, аҳоли фаровонлигини юксалтиришда халқ билан мулоқот қилиш, уларнинг муаммо ва эҳтиёжларини билиш жуда муҳим.\nХалқ билан мулоқот ва инсон манфаатлари йили муносабати билан жойларда ўтказилаётган учрашув ва очиқ мулоқотларда аҳоли турмуш фаровонлигини ошириш, ҳудудларни ижтимоий-иқтисодий ривожлантириш масалаларига алоҳида эътибор қаратилмоқда.\nЖорий йилнинг февраль ойи бошида Хоразм вилояти ҳокими, прокуратура, ички ишлар органлари ҳамда тегишли корхона ва ташкилотлар раҳбарлари Шовот туманида бўлиб, аҳоли билан учрашган эди. Учрашувда аҳолига “Халқ билан мулоқот ва инсон манфаатлари йили” Давлат дастури ижроси бўйича амалга оширилиши зарур бўлган вазифалар, ажратилаётган маблағлар, арзон нархда қурилиши режалаштирилаётган намунавий уй-жойлар, тиббий хизматларни яхшилаш, айниқса, дори-дармон маҳсулотлари нархини назоратга олиш механизмлари ҳақида батафсил маълумот берилди. Тадбирда аҳолини қийнаётган муаммолар бўйича мурожаатлар ўрганилди.\nМулоқотлар чоғида меҳнат фахрийси Ортиқбой ота Манглибоев у яшаётган Ўзбекистон қишлоғи ва атроф ҳудуддаги таълим муассасаларининг ахборот-ресурс марказларида мавжуд адабиётларнинг аксарияти ўқув-қўлланмалардан иборат эканлиги, улар ўқувчи ва ўқитувчилар учун мўлжалланганлигини таъкидлаб, қишлоқдошлари учун кутубхона ташкил қилиб беришда ёрдам беришни сўради.\nОртиқбой отанинг илтимоси ижобий ҳал этилди. Мурожаат юзасидан тегишли ташкилотлар раҳбарлари қарор қабул қилиб, қисқа фурсатда қишлоқ ҳудудида жойлашган қишлоқ хўжалик касб-ҳунар коллежи биносида янги кутубхона ташкил этилди.\nКутубхонанинг очилиш маросимида давлат ва жамоат ташкилотлари раҳбарлари, ёзувчи ва шоирлар, меҳнат фахрийлари, ёшлар иштирок этди. Тадбирда аҳоли, айниқса, ёш авлод маънавиятини юксалтириш мамлакатимизда амалга оширилаётган кенг кўламли ислоҳотларнинг устувор йўналишларидан бири эканлиги таъкидланди.\n– Мамлакатимизда ёшларнинг интеллектуал салоҳиятини ошириш, ахборот-ресурс ва ахборот-кутубхона марказлари моддий-техник базасини янгилаш, оилаларда, таълим муассасаларида китобхонлик анъаналарини давом эттиришга алоҳида эътибор қаратилмоқда, – дейди Хоразм вилояти халқ таълими бошқармаси бошлиғи Эргаш Худойназаров. – Президентимизнинг 2017 йил 12 январдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармойиши бу борадаги ишларни янги босқичга кўтарди.\nЯнги ташкил этилган кутубхонага 1 минг 300 дан ортиқ китоб келтирилди. Китоб фонди бадиий, маърифий, илмий-оммабоп, тарбиявий, ёшларнинг интеллектуал салоҳиятини оширишга қаратилган китоблар, миллий ва жаҳон адабиёти намояндалари асарларидан ташкил топди.\n– Алломалардан бири китоблар дунёсини уммонга ўхшатади, – дейди Ортиқбой ота Манглибоев. – Кутубхонадаги адабиётлар билан танишар экансиз, бугунги кунда китобат соҳаси юртимизда нақадар юксалганининг гувоҳи бўласиз. Мурожаатимнинг тез фурсатда ҳал этилганидан бутун қишлоғимиз аҳли мамнун бўлди.


ЖАНУБИЙ КОРЕЯ ҚУРОЛЛИ КУЧЛАРИ\n1950 – 1953 йилларда содир бўлган Корея урушидан сўнг ўтган 65 йил мобайнида Жанубий Корея Республикаси доимо қўшни КХДР билан юзага келиши мумкин бўлган янги уруш хавотири остида яшаб келмоқда. Қўшни давлатнинг қудратли армияга эгалиги Корея раҳбариятини қудрати жиҳатидан ундан кам бўлмаган Қуролли Кучларни ташкил қилишга мажбур этган ва бу вазифа муваффақиятли уддаланган. Совуқ уруш давридан сўнг мудофаа соҳасида тўлалигича АҚШга боғлиқ бўлган Жанубий Корея ХХ асрнинг 90-йилларидан бошлаб Қуролли Кучларни модернизациялаш, қурол ва жанговар техника импорти манбаларини диверсификация қилиш, энг замонавий жаҳон стандартларига жавоб берувчи хусусий ишлаб чиқаришни йўлга қўйишга киришди. Ҳозирги даврга келиб, мамлакат ер, ҳаво ва денгизда дунёнинг исталган армиясига муваффақиятли қаршилик кўрсатишга қодир бўлган Қуролли Кучларни тузишга эришган. Юқори даражадаги жанговар тайёргарликка эгалик ва таъминот жиҳатидан Корея миллий армияси дунёдаги энг кучли армиялар ўнлигига киради.\nМамлакат Қуролли Кучлари АҚШ намунаси бўйича ташкил этилган ва дунёдаги аксарият давлатлар армиялари сингари Қуруқликдаги қўшинлар, Ҳарбий ҳаво ва Ҳарбий денгиз кучларидан таркиб топган. Бундан ташқари, денгиз чегараларини қўриқлаш ва фуқаро мудофаасини амалга оширувчи мустақил қисмлар ҳам мавжуд. 20 ёшга тўлган мамлакат фуқаролари ҳарбий хизматга ёлланади. Қуролли Кучларнинг умумий сони 687000, захира кучлари 4500000 кишини, йиллик ҳарбий сарф-харажатлар миқдори эса 31 млрд долларни ташкил этади.\nМамлакат Қуролли Кучларининг асосий тури ҳисобланувчи, умумий сони 522 минг кишидан иборат бўлган Қуруқликдаги қўшинлар Марказий бўйсунувдаги (бевосита Бош штабга бўйсунувчи) кучлар, 2 та дала армияси ва 1 та оператив қўмондонликка бўлинган. Тузилмавий жиҳатдан 22 та пиёда ва мотопиёдалар дивизияси, бир қатор алоҳида бригадалар, шу жумладан, махсус вазифаларни бажарувчи 7 та бригада, душманнинг махсус бўлинмаларига қарши кураш олиб борувчи 3 та бригада ҳамда 3 та ҳаво ҳужумидан мудофаа бригадасидан таркиб топган. Бу турдаги қўшин ихтиёрида 2130 та танк, 2490 та зирҳли транспортёр ва пиёдалар жанговар машинаси, 3500 дан ортиқ шатакка олинувчи ва 900 та ўзиюрар артиллерия тўпи, танкка қарши ракета комплекслари (1000 дан зиёд), 114 та зенит-ракета комплекси, мингдан ортиқ кўчма зенит-ракета комплекси ва бошқа қуроллар бор. Армия авиацияси 90 та жанговар ва 500 дан зиёд кўп мақсадли ва транспорт вертолётларига эга.\nҲозирги вақтда Жанубий Корея замонавий, техник жиҳатдан яхши таъминланган Ҳарбий ҳаво кучларига эга давлатлардан бири ҳисобланади. Умумий сони 65 минг кишини ташкил этувчи бу турдаги қўшинлар жанговар авиацион, ўқув, фронторти, жанговар, разведка ва ҳаво ташувлари, ҳаво ҳужумидан мудофаа ва радиотехник қўшинлар сингари 7 та қўмондонликка бўлинган. Жанговар техника таркибидан турли русумдаги, асосан, АҚШда, шунингдек, Кореянинг ўзида ишлаб чиқарилган 540 та қирувчи, 50 та транспорт, 85 та ўқув, ўқув-жанговар ва енгил штурмчи, 28 та разведка ва кузатув, 4 та узоқ радиолокацион аниқлаш самолёти, 50 га яқин турли вазифаларни бажарувчи вертолёт, 200 дан зиёд зенит-ракета комплекси, турли калибрли зенит тўплари, ҳаво бўшлиғини радиолокацион назорат қилиш воситалари ва кўплаб бошқа қуроллар жой олган.\nКорея миллий армиясининг бу турдаги қўшинлари ташкилий жиҳатдан учта – Шарқий, Ғарбий ва Жанубий флотга бўлинади. Ҳар бир флот таркибида сув усти кемалари эскадраси ва сув ҳудудларини қўриқлаш дивизионлари бор. Бундан ташқари, Жанговар қўмондонлик гуруҳи ҳам мавжуд бўлиб, унинг таркибига сувости кемалари ва турли кучлар флотилияси ҳамда махсус вазифаларни бажарувчи бригада киради.\nСувости флоти 16 та катта ва 2 та ўта кичик сувости кемасига эга бўлиб, уларнинг барчаси Германияда ишлаб чиқарилган. «Сэжон Тэван» (3 та), «Чхунгмугон Ли Сунсин» (6 та) ва «Квангэтхо» (3 та) типидаги эсминецлар эса Кореянинг ўзида қурилган. Улар орасида энг замонавий типдаги «Сэжон Тэван» дунёдаги энг қудратли ноавиаташувчи сув усти жанговар кемаси ҳисобланади. Шунингдек, Ҳарбий денгиз кучлари ихтиёрида қанотли ракеталар билан қуролланган 13 та фрегат, кемаларга қарши ракеталарга эга бўлган 35 та корвет, 91 та соқчи катер, 39 та патруль кемаси, 11 та тралчи кема бор. Десант кучлари 1 та вертолёт ташувчи десант кемаси, 7 та танк-десант кемаси ва 8 та десант катерига эга. Денгиз авиацияси эса турли русумдаги 16 та патруль, 5 та кўп мақсадли самолёт, турли вазифаларни бажаришга мўлжалланган 54 та вертолёт билан таъминланган. Соҳил гвардияси авиацияси таркибида 6 та самолёт ва 18 та вертолёт, денгиз пиёдалари тасарруфида эса 100 та танк, шунингдек, сувда ҳам, қуруқликда ҳам ҳаракатланадиган 231 та зирҳли транспортёр бор.


Саудия Арабистонида энг биринчи кинотеатр очилди\n21 январ 2021, Тошкент вақти: 16:32\nСаудияда очилган илк кинотеатр.\nСаудия Арабистонида энг биринчи кинотеатр очилди. Пойтахт Ар Риёдда кинотеатрнинг тантанали очилишида нутқ сўзлаган маданият вазири Эллад аль-Алвад:\n- Биз кинотеатрларда кино кўриш истагида бўлганларни олқишлаймиз. Ким уйда телевизор орқали кино кўришни истаса бу унинг танлови. Кино кўришни мутлақор истамайдиганлар ҳам бу ҳуқуқини амалга оширишга ҳақлидирлар, -деб айтди.\nСаудия Арабистони ҳукумати ўтган йилнинг декабрида 2018 йилдан 35 йил тақиқлаб келинган кинотеатрларга рухсат берилишини эълон қилган эди. Бу 32 ёшдаги валиаҳд шаҳзода Муҳаммад бин Салмоннинг ижтимоий ташаббуси бўлди.\nСаудияда ХХ асрнинг 80-йилларида ультраконсерватив кучлар бош кўтаргандан сўнг кинотеатрлар ёпиб қўйилган эди. Саудия Арабистонидаги кўпгина дин пешволари Ғарб фильмлари, ҳатто Миср ва Ливанда ишланган араб фильмларини ҳам гуноҳ деб ҳисоблайди.\nСаудия ҳукуматига кўра, кинотеатрларнинг очилиши иқтисодиётга 90 миллиард риёллик (24 миллиард АҚШ доллари) фойда келтиради, 2030 йилгача 30 минг янги иш ўрни яратади. Ўша вақтгача мамлакатда 300 та кинотеатр очилади ва уларнинг 2000 та экранга эга бўлиши кутилмоқда.


Назорат учрашувида кучлар тенг келди - "Севинч"\n"Севинч" > Янгиликлар > Медиа > Фоторепортажлар > Назорат учрашувида кучлар тенг келди\nБугун “Севинч” янги мавсум тайёргарлиги доирасида навбатдаги назорат учрашувини ўтказди.\nБугунги назорат учрашувида ҳам жамоамизга Қарши шаҳрининг “Бинокор” футбол клубиниинг U-17 жамоаси рақиблик қилди.\nУчрашув жуда қизиқарли ва муросасиз курашларга бой тарзда ўтди. Футболчиларимиз тайёргарлик машғулотларида ортирган маҳоратларини тўлиқ намойиш қилишди. Учрашувнинг дастлабки бўлими 2:0 ҳисобида жамоамиз устунлигида якунланди. Голларга Шоира Қултураева ва Мафтуна Шойимовалар (пенальтидан) муаллифлик қилишди.\nИккинчи бўлимда меҳмонлар анча фаол ўйин намойиш этишди. Улар ўзларининг ташкил этган ҳужумларининг учтасида зафар қучишди ва ҳисобда олдинга ҳам ўтиб олишди.\nЎйин шундай давом этаётган бир пайтди меҳмонлар ҳимоячиси ўйинчимизга нисбатан ўз жарима майдончасида қўполлик ишлатди ва жамоамиз яна бир марта пенальти тепиш ҳуқуқига эга бўлди. Бу сафар рақиб дарвозасини Гулзода Амирова ишғол қилиб, орадаги ҳисобни 3:3 кўринишга ўзгартирди. Ушбу ҳисоб ўйин охиригача ўзгармасдан қолди.\nБугунги назорат учрашуви ана шу ҳисобда якунига етди.\nЖамоамиз энди машғулотларни 22 март куни давом эттиради.\nҚуйида учрашувга оид суратларни томоша қилинг.


Қишлоқ хўжалиги соҳасида давлат бошқаруви тизимини ривожлантиришга оид масалалар муҳокама этилди - Ўзбекистон Республикаси Қишлоқ хўжалиги вазирлиги\nУнда Вазирлик Кадрлар ва ўқув юртлари бошқармаси бошлиғи Эшмирза Абдуалимов, Ердан самарали фойдаланиш ва қишлоқ хўжалиги экинларини оқилона жойлаштириш бошқармаси бошлиғи Асрор Жўраев, Қишлоқ хўжалиги ва озиқ-овқат ишлаб чиқариши соҳасида стратегик таҳлил ва прогнозлаш бошқармаси бошлиғи Шуҳрат Амонов, Аграр тадбиркорлик, агрокластерлар, хўжалик бирлашмалари ва давлат-хусусий шерикликни ривожлантириш бошқармаси бошлиғи Исроил Холмирзаев ва бошқа мутахассислар иштирок этиб, Ўзбекистон Республикаси Президентининг 2019 йил 17 апрелда қабул қилинган “Қишлоқ хўжалиги соҳасида давлат бошқаруви тизимини такомиллаштириш чора-тадбирлари тўғрисида”ги Фармони ижросини таъминлаш юзасидан амалга оширилган ишлар таҳлил қилинди.\nУчрашувда вазирлик мутахассислари қишлоқ хўжалигини рақамлаштириш, қишлоқ хўжалиги субъектлари ўртасидаги ўзаро муносабатларда бозор тамойилларини жорий этиш, илғор тажриба ва фан ютуқларини, замонавий ресурс тежовчи ва интенсив агротехнологияларни жорий этишни назарда тутувчи қишлоқ хўжалиги ва озиқ-овқат хавфсизлиги соҳасида ягона давлат сиёсатини амалга оширишга доир маалалар юзасидан маълумот беришди.\nВазирлик бошқарма бошлиғи Исроил Холмирзаевнинг айтишича, бугунги кунда Ўзбекистондаги барча деҳқон ва фермерлар ўзларига тегишли экин майдонларида қандай маҳсулот етиштиришни ўз хоҳиши, имконияти ва шароитидан келиб чиқиб, мустақил ҳал этмоқдалар. «Биз вилоят ё туман ҳокими ўринбосари билан ўтириб, ҳар бир фермернинг таклифидан келиб чиқиб, қандай экин экишини муҳокама қиламиз. Қайсидир фермерга қайсидир маҳсулотни мажбуран эктириш каби ҳолатлар йўқ. Ахир қайси деҳқон ўзи даромад олишга кўзи етмаган маҳсулотини экади? Яна бир марта таъкидлайман — бизда мажбурлаб эктириш ҳолати йўқ», — деди Холмирзаев.\nҚайд этилишича, айни пайтда ғалла етиштириш, унинг нархини эркинлаштириш ва давлат харидини амалга ошириш механзмларини такомиллаштиришга оид Ҳукумат қарори лойиҳаси тайёрланмоқда. Вазирлик ташаббуси билан ишлаб чиқилган ушбу қарор лойиҳасида бошоқли дон экинларни етиштириш ва давлат харидида дунё амалиётида қўлланилаётган усулларни тадбиқ этиш масаласи қўйилган. Яъни, фермернинг сарфлаган харажатини қоплайдиган ва рентабеллигини таъминлайдиган тизим ишлаб чиқилади.\nМулоқотда Вазирлик мутасадди вакиллари журналистларнинг соҳага доир саволларига жавоб қайтаришди.


АҚШнинг Принстон университети олимлари антибиотикларга энг чидамли бўлган бактерияларни ҳам йўқ қила оладиган бирикмани топишди. Улар олиб борган тадқиқот натижалари Cell нашрида эълон қилинган.\nSCH-79797 деб номланган бу бирикма қўш таъсирга эга: у бир вақтнинг ўзида бактерия деворларини тешиб ўтиб, улар ҳужайраларидаги фолий кислотасини емира олади. Шу билан бирга бактерияда бирикмага қарши чидамлилик ишлаб чиқилмайди.\nТаъкидланишича, охирги 30 йил ичида грамманфий бактерияларни ўлдира оладиган бирорта янги дори воситаси ишлаб чиқилмаган. Бу бактерияларнинг граммусбат бактериялардан асосий фарқи шундаки, грамманфий бактериялар уларни кўплаб антибиотиклардан ҳимояловчи ташқи қатлам билан ҳимояланган.\nТадқиқот раҳбари профессор Земером Гитайнинг таъкидлашича, SCH-79797 бирикмаси бир вақтда ҳам сиртдан, ҳам ичкаридан ҳужум қилиб, энг кучли бактериялар – Escherichia coli ичак таёқчасидан тортиб барча маълум антибиотикларга чидамли бўлган стафилококк ва гонококкгача бўлган бактерияларни йўқ қила олади. Профессор бирикмани “учи заҳарланган найзага” қиёслаган.\n“Бу ҳам граммусбат, ҳам грамманфий бактерияларга ҳеч қандай қаршиликка учрамай таъсир қиладиган биринчи антибиотикдир. Биз келгусида бу бирикма янги турдаги антибиотиклар пайдо бўлишига олиб келишига умид қилмоқдамиз”, деб айтган Гитай. Унинг айтишича, бирикма “иррезистин” деб номланган.\nАнтибиотикларнинг асосий муаммоси шундаки, бактериялар уларга қарши резистентлик (чидамлилик) ишлаб чиқаради. Олимларнинг таъкидлашича, тадқиқотлар шуни кўрсатдики, бирорта бактерия SCH-79797’га қаршилик қила олмаган. Уларнинг таъкидлашича, бу орзудаги дорига ўхшайди – бактерияларга қарши самарали, ўзига чидамлиликни шакллантирмайдиган ва шу билан бирга одамлар учун хавфсиз бўлган антибиотик.\nОдатда янги антибактериал воситани ишлаб чиқиш қуйидаги тарзда кечади: олимлар бактерияларни ўлдирувчи молекулани топишади, микроорганизмларнинг бир неча авлодини етиштириб, уларнинг олинган молекулага чидамлиликни қандай ишлаб чиқишини кузатишади, сўнгра молекулага тегишли ўзгартириш киритишади. Бироқ юқоридаги вазиятда ҳеч нарсани ўзгатиришга ҳожат бўлмаган, чунки воситага қарши чидамлилик ишлаб чиқилмаган. Бироқ олимлар олдида бошқа вазифа - ўз ҳамкасблари ва мутахассисларга бирорта бактерия ҳақиқатан ҳам янги бирикмага қаршилик кўрсата олмаслигини исботлаш вазифаси пайдо бўлган.\nТадқиқотчилар шу мақсадда 25 кун давомида бактерияларни қайта-қайта бирикма таъсирига учратишган. Бактерияларнинг янги авлоди ҳар 20 дақиқада пайдо бўлиши сабабли, микроблар чидамлилик ишлаб чиқишга миллионлаб имкониятга эга бўлган, бироқ буни қилмаган. Олимлар таққослаш учун қўллашган бошқа антибиотикларга бактерияларда тезда чидамлилик ҳосил бўлган.\nОлимлар ўз тажрибалари учун Жаҳон соғлиқни сақлаш ташкилоти омборларидан Neisseria gonorrhoeae гонококкининг энг чидамли штаммини ҳам олишган. Ушбу штамм даволаниши энг қийин бўлган 5 та микорбдан бири ҳисобланади. Иррезистин уни ҳам енга олган.\n“Сўзак (гонорея) дорига чидамлилик борасида катта муаммо ҳисобланади. Инсониятда уни даволаш учун самарали дори воситаси қолмаган. Аввал ҳимоянинг охирги чизиғи бўлган, фавқулодда вазиятда қўлланган дори ҳозирда унга қарши ишламайди”, деб айтган профессор Гитай.\nОлимлар иррезистин Neisseria gonorrhoeae’га чалинган сичқонларни самарали даволашини намойиш қилишган.\n18:49 / 18.12.2020\nАнтибиотикларни истеъмол қилиш ҳажми ортиб кетмоқда – Адлия вазири\nЖССТ антибиотиклар қабул қилиниши янги пандемияга олиб келиши мумкинлигидан огоҳлантирди\n20:49 / 23.11.2020\n16:07 / 17.10.2020\nАнтибиотикларни тавсия қилиш учун қандай кўрсатмалар бўлиши кераклиги айтилди


Чимкентда кийим-кечак ортидан: қандай етиб бориш мумкин, қаерларда бўлиш лозим ва қанча пул керак? | Repost.uz – срочные новости Узбекистана и мира Чимкентда кийим-кечак ортидан: қандай етиб бориш мумкин, қаерларда бўлиш лозим ва қанча пул керак? – Repost.uz – срочные новости Узбекистана и мира\nЧимкентда кийим-кечак ортидан: қандай етиб бориш мумкин, қаерларда бўлиш лозим ва қанча пул керак?\nТанишларимиздан Чимкентга шопинг қилиш учун борганини кўп бора эшитганмиз. Тошкент билан Чимкент орасидаги масофа бор йўғи 126 км ни ташкил этади. Шу билан бирга, Чимкент Қозоғистоннинг энг яқин йирик шаҳарларидан бири ва у ерга бир кунда бориш мумкин. Кўплаб бозор ва йирик Савдо-кўнгилочар масканлари одамни карахт қилиши табиий. Қозоғистон савдо масканларида Ўзбекистонда тақдим этилмаган бренд дўконлар кам эмас. Ана шунинг учун ҳам у ерга ҳамюртларимиз камида 1-2 кунга боришади.\nАмериканинг «қора жума» ва янги йил байрами олди чегирмалар арафасида Repost Чимкентга бориш, қаерларга ташриф буюриш ва қайси дўконлардан харидларни амалга ошириш мумкинлигига ойдинлик киритди. Бу саёҳат қанчалик ўзини оқлашини ҳар бир одам ўзи ҳал қилади.\nЧимкентга қандай бориш мумкин?\nҲозирда шаҳарлараро темир йўл ёки ҳаво йўли боғламаси мавжуд эмас, шу сабаб ҳам чегарадан ўтиш керак бўлади.Қоидасига кўра, чегарадан ўтишда одамлар Черняевка, Қоплонбек ёки Май қишлоғидаги назорат-рухсат бериш пунктларини танлашади. Чимкентга етиб бориш учун Черняевкадан бориш энг осони, шу сабаб ҳам биз шу усулни қўллаб кўрамиз.\nЧерняевкага етиб олиш жуда осон: такси ёрдамида ёки бўлмаса Юнусобод Универсамигача бориб, у ердан чегарагача борадиган маршруткаларга чиқишнинг ўзи кифоя қилади. Ва ниҳоят, энг қулай йўли бу чегарагача ўз шахсий автомобилингизда боришдир.\nЎзбекистондан Қозоғистон чегарасига ўтиш учун Сизга фақатгина паспорт керак бўлади. Айримлар ОВИРнинг рухсати керак, деб хато ўйлайди, сабаби Ўзбекистон Қозоғистон Республикасида визасиз давлатлар рўйхатига киради. Агарда, сиз фарзандингизни ҳам ўзингиз билан бирга олиб боришни истасангиз, у ҳолда ота-онанинг биридан нотариус орқали расмий рухсатномани расмийлаштиришингиз лозим бўлади, акс ҳолда чегарадан сизни ўтказишмайди.\nОдатда, чегарадан ўтиш тахминан бир соат вақтни олади, бироқ таъкидлаш жоизки, ўз автомобилингизда чегарадан ўтишда транспортни ҳам алоҳида текширувлардан ўтказиш кераклиги сабаб, 2 соатдан 4 соатгача вақт талаб этади.\nЧерняевкадан чиқиш биланоқ кўплаб миқдордаги машина ва маршруткаларни учратишингиз мумкин, айнан шу транспорт воситалари сизни шаҳаргача олиб бориб қўяди. Одатда, транспортларнинг олд ойнасига «До Алматы», «До Тараза» ёзувларни илиб қўйишади, бироқ биз Чимкентга борадиган транспортни излаймиз. Таксида йўл ҳақи ўртача 1500 тенге ни, автобусда эса 1000 тенге ни, сўмга нисбатан қиймати 35 минг сўмни ташкил этади.\nНазорат-рухсат бериш пунктидан узоқда бўлмаган жойда пулларни тенге га алмаштириш пунктлари мавжуд. Маҳаллий аҳоли ҳам мазкур хизматни кўрсатиши мумкин, бироқ буни тавсия қилмаган бўлардик, сабаби бу қонунга зид, албатта. Шу билан бирга, маҳаллий аҳолидан пулларни алмаштириш, қоидаси бўйича фойдасиз.\nТошкентдан Чимкентгача етиб келиш учун ўртача 1,5-2 соат вақт кетади. Агарда кимдир ўз автомобилида борадиган бўлса, автомобил бакини ёқилғи билан тўлдириб олишни тавсия қиламиз, сабаби йўлларда ёқилғи қуйиш шаҳобчалари кам учрайди.\nЭнг муҳими: кийим-кечак учун қаерга бориш лозим?\nЧимкентда 15 дан зиёд йирик савдо марказлари фаолият юритади. Эътиборингизга улардан энг машҳурларини тақдим этамиз:\nҲа албатта, биз адашмадик! Бизнинг шаҳарда ҳам шу номдаги савдо маркази бўлишига қарамасдан, лекин уларни бир-бири билан солиштириш нотўғри бўлади. Қозоғистон MEGAси – республика бўйлаб ҳақиқатдан жуда йирик савдо маркази ҳисобланади. Мазкур марказ ҳажмининг катталиги ва дўконларининг кўплиги билан ажралиб туради.\nМанзил: Тауке хан проспекти, Чимкент, Қозоғистон\nМашҳур дўконлари: Mango, COLIN’S, GLASMAN, Du pareil au Meme, MARWIN, LC Waikiki, MEXX, Koton, Yves Rocher, Jennyfer, Savage, Flormar, Intertop\nЧимкентдаги янги савдо маркази, бу ерда сиз аёллар, эркаклар ва болалар учун кийим-кечаклар, китоб ва косметика дўконлари, ва албатта уй жиҳозлари учун керакли молларни топишингиз мумкин.\nМанзил: Ал-Фаробий майдони 3/1, Чимкент, 160019, Қозоғистон\nМашҳур дўконлари: L’OCCITANE, Nature Republic, Beautymania, Pandora, Koton, Lichi, NewYorker, Defacto, PANCO, Bershka\nМанзил: Чимкент ш., Тауке Хан кўчаси, 330 уй\nМашҳур дўконлари: Black Star Wear, Пуговка, Men World, Alexander Gardi\nМанзил: Турар Рыскулов кўчаси 19, Чимкент, Қозоғистон\nМашҳур дўконлари: Adidas, INCITY, Baby Home, Kari, Jenavi, Dress up\nБошқа савдо марказларидан фарқи марказнинг биринчи қаватида фақатгина Хитойдан келтирилган моллар сотилади, иккинчи ва учинчи қаватларида бренд дўконлар фаолият юритади. Дунё брендларидан Gucci га ўхшаш дўконлар бўлиб, улардаги ҳамёнбоп бўлмаган нархлар сизни қувонтирмаслиги табиий.\nМанзил: Кунаев проспекти 31/3, Чимкент, Қозоғистон\nМашҳур дўконлари: Finn Flare, Daniel Hechter\nМанзил: Темирлановское ш., Чимкент, Қозоғистон\nМашҳур дўконлари: Спортмастер, Болалар дунёси, ECCO, Jenavi, Roberto Bravo, Reima, IKEA\nЮқорида санаб ўтилган 6 та савдо марказларидан ташқари ҳамёнбоп бўлган жойлар – бозорлар ҳам йўқ эмас. Улар орасида: Евразия, Автонур ва Айна-Базар бозорларида арзон нархларда Қирғизистон ва Хитойдан келтирилган молларни харид қилишингиз мумкин, бироқ у ердаги “Туркия фабрикасиники” ва “Бу 100 фоиз оригинал мол” деган ибораларга алданиб қолманг.\nҚайд учун: Савдо марказларининг барчасида харид қилинган буюмлар учун ҳақни банк картаси орқали тўлашингиз мумин, бозордаги харидлар учун эса пулларни аввалдан Чимкентнинг ҳар қандай банкларидан ёки пул алмаштириш пунктларида алмаштиришингиз керак бўлади.\nBuzzfeed ҳар бир киши таътиб кўриши лозим бўлган 15 та ўзбек миллий таомларини эълон қилди (фото)\nЎзбек ошхонаси таомларининг сўлакни оқизувчи суратлари.\n7 noyabr 11:19\nЎзбекистонда чиқиндиларни қайта ишловчи заводлар ишга туширилади\nЎзбекистон ҳудудларида илк бор чиқиндиларни қайта ишловчи заводлар илк бора ишга туширилади.\n1 noyabr 11:34\nТошкентда чақалоқлар савдоси билан шуғулланган аёллар устидан суд бўлиб ўтди\nСудланувчилар ёш ҳомиладор аёлларга ўз фарзандларини сотишни таклиф этишган.\nЎзбекистонда 2018 йилдан бошлаб солиқлар миқдори камайтирилади\nДаромад солиғини, ижтимоий инфратузилмани такомиллаштириш ва ривожлантиришга қаратилган солиқни мустаҳкамлаш режалаштирилмоқда.\n12 dekabr 11:08\nТошкент вилоятида пул ва уй ҳайвонларини ўғирлаган жиноий гуруҳ қўлга олинди\nТошкент вилоятида йирик ўғирликларни содир этган жиноий гуруҳ қўлга олинди.\nТошкентда сунъий об-ҳаволи ўзига хос автодром барпо этилади\nҲозирча автодромда ўқиш учун Тошкентнинг уч туманидан қабул бошланган.\n13 dekabr 9:05\nТошкент кўчаларидан бирига Сеул номи берилади\nШавкат Мирзиёев Сеул шарафига пойтахт кўчаларидан бирига ном беришни таклиф этди.\nТошкентда якшанба куни биринчи қор ёғиши мумкин\nТошкентда дам олиш куни биринчи қор ёғиши мумкин.\nСергелида куннинг ярмида эркак киши автомобиль ювиш шаҳобчасидан Lacettiни олиб қочди\n(Русский) Воспользовавшись тем, что автомобиль остался один, злоумышленник угнал его.\n31 oktyabr 11:28\nТошкентда Модалар ҳафталиги бошланди\nМодалар ҳафталиги очилиши 14 ноябрь куни бўлиб ўтди.\n15 noyabr 9:44\nЖасурбек Иброҳимовнинг иши бўйича суд ҳукми юзасидан Тошкент аҳли қандай фикрда (Видео)\nRepost Тошкент аҳлининг Жасурбек Иброҳимовнинг иши бўйича ҳукм юзасидан фикрларни ўрганди.\n9 noyabr 12:26\nАҚШ Конгрессининг бир гуруҳи вакиллари Ўзбекистонга ташриф буюради\nТошкентга АҚШ Конгресси делегацияси ташриф буюради.\n20 noyabr 9:40\n«Hamkorbank» АТБ ўз-ўзига хизмат кўрсатиш учун қулай бўлган интернет-банкинг киоскаларини намойиш этади\nИнтернет-банкинг киоскалари фойдланиш учун тайёр ва «Hamkorbank»нинг барча офисларида ўрнатилган.\n27 noyabr 8:21\nҚирғизистоннинг янги президенти расмий ташриф билан Ўзбекистонга келади\nЯнги президентнинг расмий ташрифи шу йилнинг 13-14 декабрь кунлари амалга оширилади.\nТермизда Афғонистон консуллиги очилади\nКонсуллик Афғонистон президентининг Ўзбекистонга ташрифи доирасида имзоланган ҳужжатлар асосида очилади.\n6 dekabr 12:58\nТошкент шаҳар ИИББ 24 ноябрдаги даҳшатли ЙТҲ ҳақида хабар берди.\nТошкентда Россияга қизларни фоҳишалик қилиш учун юбораётган аёл қўлга олинди\nРоссия Федерациясига фоҳишалик қилиш учун қизларни юбораётган аёл қўлга олинди.\n21 noyabr 9:44\nЎзбекистон миллий терма жамоасининг навбатдаги мураббийи ким бўлади?\nҲозирги вақтда бир қанча хорижий мутахассислар билан музокаралар олиб борилмоқда.\n24 noyabr 9:02\nЙХҚ бузиш учун жарималар 15 фоизга ошди (рўйхат)\nЭнг кам иш ҳақининг ошиши муносабати билан йўл ҳаракати қоидаларини бузиш жарималари ошди.\n4 dekabr 12:07\nШавкат Мирзиёев Мисрдаги даҳшатли теракт бўйича: «Ўзбекистон бундай жирканч ишни ва унинг ижрочиларини қоралайди»\nЎзбекистон раҳбари Мисрдаги террорчилар хатти-ҳаракатини қоралади.\nF 777 AA рақами 129 млн сўмга сотилди\nНавбатдаги чиройли рақам 16000 долларга кимошди савдосида сотилди.\n14 noyabr 12:16\nТошкентда нима сабабдан Nestle заводини ёпишга қарор қилингани маълум қилинди\nТошкентда Nestlé заводининг филиали ёпилиши режалаштирилган.\nФутбол бўйича Ўзбекистон чемпионатида 12 жамоа иштирок этади\n(Русский) Участие в чемпионате примут только 12 команд вместо 16.\n31 oktyabr 11:16\nЎзбекистон терроризм хавфи даражаси бўйича рейтингда нечанчи ўринни эгаллагани маълум бўлди\nҲар йилги “Терроризмнинг глобал индекси – 2017” рейтинги эълон қилинди.


Соясини йўқотган одам (ҳикоя) [Ahmad A’zam]\nЎшанда менга нима бўлганини ўзим ҳам билмайман, буни ҳозир ҳам тушунтириб беролмайман. Ҳеч нарса бўлмагандек юрибман. Лекин бунга кўниккунимча жуда кўп нарсалар бўлиб ўтди.\nБир куни чўзма лағмон еб ўтирган эдим, ўзимча шундан кўраман, бирдан оёққўлим бўшашиб, бошим бўм-бўш бўлиб, ичим ҳувиллаб кетди. Атиги бир-икки сония, ўзимни йўқотдиму дарров ўзимга қайтдим. Бошқача тушунтирсам, туппа-тузук, ҳамма қатори ростмана одам туйқусдан ўз мазмунини йўқотиб, яна қайтиб топгандек ғалати аҳволга учрадим, ростдан, бирдан мазмуним чиқиб кетиб, яна қайтгандек бўлди. Шу ҳолат лағмоннинг чилвирини қошиққа ўраб, оғзимга олиб боргунча давом этди. Бор гап шу. Ўзи тушлик деса, юрагим безиллайди, яна аксига олиб шериксиз чиққанман. Бу ҳолат шув этиб ўтиб кетди-ю, лекин кайфиятимни бузди, кўп очин-тўқин юраман, толиққанимдан дедим-да, бир амаллаб, лағмонни тамомладим. Ишга қўл силтадиму ижарамга жўнадим.\nХонамга келиб ўзимни ойнага солдим, кўринишим яхши, ранги рўйим жойида. Фақат уйқу босяпти. Каравотга чўзилганим заҳоти тубсиз қудуққа қуладим. Шу ухлагандан эртаси куни офтоб тиккага келгунча донг қотибман. Тиниқиб уйғондим. Кеча бунақа бўлгани кечалари билан ухламай китоб ўқишимдан, вақтида ётиб, вақтида туриш керак, йўқ эса, соғлиққа ҳам, мияга ҳам таъсири бор, одам ўзини аяши лозим, дедим. Айвонга чиқдим, офтоб чарақлаб турибди. Кўп ухлаганимга кўзим сал ачишаётганини айтмаса, ҳамма нарса ҳамишагидек. Ҳеч эътибор қилганмисиз, уйқудан туриб, кўп қаватли уйнинг айвонигами, ҳовлигами чиқасиз-да, атрофга кўз соласиз, ҳеч қанақа ўзгариш кўрмайсиз, шамол ё булут, қор ёки ёмғир бўлиши, ҳаво айниши мумкин, лекин дунё ўзгармайди, балки ўзгарар, лекин ўзгариши йиллаб, ўн йиллаб чўзилади, одамга билинмайди. Шунақа, мен қараганда ҳам ҳамма нарса ҳамишагидек, ҳатто айвонга чиқишимда ҳам ўзгариш йўқ, кеча ё бир йил олдин қандай қараган бўлсам, шундай қараётган эдим. Лекин, биласизми, шу ҳар доимги муқимликда пинҳона бир ўзгариш бўлсаю сиз буни кўрмасангиз ё ниманидир излаб чиқсангиз-да, шу излаётганингизнинг нима эканлигини англаб ололмасангиз, бир нарсани зўр бериб билмоқчи бўлсангиз-да, шу нарсанинг ўзи нима бўлиши мумкинлигини ҳам билолмасангиз, кўнглингизга омонатлик кириб қолади. Фалати-я? Мен шунга айтяпман, одамнинг мазмуни йўқолганга ўхшаган бир ҳолат деб.\nМен ана шунақа бир ҳолатда эдим. Айвонга бир аниқ мақсадда чиққаним йўқ, шунчаки ҳар кунги одатим, мана уйқудан уйғондик, дунёга яна бир қараб қўяйлик, ўзимизни ҳам кўрсатайлик деб қарадим. Дунё ҳам -ўша-ўша, лекин шу кўринишида ўзининг эмас, менинг ўзгарганимни билги қилаётган бир нарса бордек, шу калаванинг учини тополмай, кўнглим доим ўзи таяниб турадиган таянчларини йўқотиб қўйгандек омонат эди, агар тушунтира олган бўлсам. Ижарада бир ўзим турганимдан эмас, ана шу хаёллар чулғаб олгани, бу хаёллар исканжасида якка эканим ва ёнимда ҳатто ҳамхона дўстим яшаганда ҳам, унга бу аҳволимни айтганим билан, нафақат у, дўст, балки умуман ҳеч ким тушунмаслиги, ҳеч бировга тушунтириб беролмаслигим учун ҳам маҳкум ёлғиз эдим. Ўзимни одамлар тўдасига ургим келди, лекин бу тўда ичида мени ҳеч ким танимаслиги, бегона эканлигимни кўнглим сезиб, хонамдан чиққим келмай турарди.\nКўчага тушиб, ишхонага телефон қилдим, мени ҳеч ким сўрамабди, бошлиқ ҳам йўқламабди, ҳаммаси жойида экан. Наҳотки, бир инсон тушдан кейин ишдан кетиб қолса, эртаси куни ишга бормаса, бирон одам қизиқмайдими, деб ҳам ўйладим.\nТелефон гўшагини илиб, энди юраётганимда, офтоб чарақлаб турган эди, бир кўзойнакли семиз йигит аввал оёғим тагига, кейин ўзимга қаради-да, ҳайрон туриб қолди. Бирон нарса илашибдими ё бошмоғимни пойма-пой, ё шимимни тескари кийибманми, деган хавотирда ўзим ҳам ўзимга қараб олдим - ҳеч гап йўқ. Бизда қизиқ одамлар бор-да, баъзилари нотанишга ҳам худди одамёввойига учрагандек бақрайиб тураверади, дедиму йўлимда кетавердим. Негадир мен шунақаларга кўп дуч келаман. Троллейбусдами, автобус ё трамвайдами албатта битта-ярим одам менга тикилаётган бўлади. Тикилгани билан қарашида маъно йўқ, худди «Чипта олишни унутманг!», «Юкнинг баҳоси ўн тийин», деган эълонларни лоқайд ўқиётгандек. Кўчадагилар-чи, кўзини қадаб ўтгани етмагандек, орқамдан ҳам тикилиб қолади. Ўрганиб кетганман, лекин семиз йигитнинг қарашидан ғашландим. Нарироқ юриб орқамга ўгирилсам, у ҳали ҳам менга қараб турган экан, юзини бурди. Мени бир ўзгариб кетган эски танишига ўхшатди-ёв, деб ўйладим. Ҳар эҳтимолга қарши яна у ёқ-бу ёғимга қараб олдим, йўқ, ҳаммаси жойида.\nҚаршидан бир қиз келяпти экан, бегонага тикилиш одобсизлик эканини ўйлаб бораётган бўлсам-да, яна бу қиз бола, кўзимни узолмадим: - кичкина, ингичка, юзи чўзинчоқ, бургутча бурун, қирра ияги катта, ўзига ярашиғли хунук, юпқа қора чарм камзулча, қора юбка бошмоққача, оёқ жонивор ҳам сибизиқдай шекилли, қадам босишида гоҳ у ёғидан, гоҳ бу ёғидан очилаётган лозими… лозим бўлиб лозим, колготки бўлиб колготки эмас, қора юпқа матодан, тўпиққача; почасига қалампирнусха, рангдор гул тикилган, ҳар хил тош қадалган, юзига тушган тола сочини кўтариб қўяётганда кўрдим: тирноқлари ингичка, узун-узун устирилган, этдан ташқари қисми оқлигича қолган, эт усти қизғиш бўялган, қулоғига қарамабман, сирғаларини сочи ёпган шекилли, лекин хивич бармоқларида икки-учтадан, тоши майда, мен фарқига бормайман, балки олмосдир, узук. Мўъжазгина урғочи йиртқич! У менга бир қараб қўйди-да, бир қадам четланиб ўтди. Худди мен уни еб қўядиган бир маҳлуқдек. Шунда, ҳамма кийими қора бўлганигами, хаёлимга бу қиз шу қиз эмас, балки бирон қизнинг гулдор сояси, деган бир қиёс келди.\nСоя деган нарса айни шу вақти хаёлимга бекорга келмаганига ҳалигача ҳайронман: одамнинг шуури унинг ўзи билмаган нарсаларни ҳам сезар экан.\nШу куни ул-бул егулик олиб яна ижарамга қайтдим, чўзилиб ётиб кечгача ўқидим, туриб шифтдаги неончироқнинг элас-элас ғўнғиллаши остида ёзув-чизув билан алла-паллагача ўтирдим. Ҳар кунгидан сал ғалатироқ бўлгандек эди, диққат қилмабман, кейинроқ, аҳволим ойдинлашгандан сўнг билдим, билмаганим ҳам яхши бўлган экан, қоқ ярим тунда ақлим озиши ҳеч гап эмас эди.\nБу куниси ишхонага келдим, бошлиқ ҳузурига кириб, кеча «сал маза қочиб» келолмаганимни айтдим, койиса керак, деб ўйлаган эдим, аксинча, ҳамишагидек илажайиб: «Ҳай-ҳай! Қўйинг шу маза-пазаларни, касал бўлманг сира», деди, сўққабош йигитнинг бундай юриши яхши эмаслигини гапириб, бир оз насиҳат ўқиди. Мендайлигида уйланмай юриб, ҳозир жабрини тортаётган, ўша пайтлари фақат ишга қараб, ўзига қарамагани учун ҳозир гоҳ у ери, гоҳ бу ери оғриб турар экан, ҳай-ҳай. «Мен сўққабош эмас, бўйдоқман, холос, иккови икки нарса!», деб айтай дедим-у, менга яхшиликни соғиняпти-ку, деб ичимга ютдим.\nҲа-я, айтмабман, икки қаватли ишхонамизнинг деразалари офтобга тескари, офтобни биздан тўққиз қаватли министрлик тўсиб қўйган, шунинг учун бизда кундузи ҳам чироқ ёнади, ҳамма чироқимиз «дневной» - неон, булар ҳамма нарсанинг соясини ёйиб юборади. Лекин маълумотнома ёзаётганимда столнинг усти одатдагидан равшанроқ эди, бунга ҳам диққат қилмаган эканман.\nТушда Барот икковимиз бирга тушликка чиқдик. Менга бир нарса бўлганини шу Барот билиб қолди. У уч йилча олдин кўчадан ҳамён топиб олган. Саккиз юз қирқ етти сўм. Шундан бери ерга тикилиб юришни одат қилган.\nИшхонамизнинг соясидан чиқиб, сал юрганимиздан кейин менинг гапларимга ҳа-ҳу деб ерга қараб кетаётган Барот бир тўхтади-да, дабдурустдан: «Ий-э, сенинг соянг қани! Қизиғ-у!», деб қолди. Аввалига Баротнинг гапини тўғри тушунмадим, «Шу ҳам ҳазилми», демоқчи бўлиб, беихтиёр ерга қарасам, мендан ерга соя тушмаяпти! Туйқусдан калламга бир нарса келмади. Лекин, мана, соя, мендан тушган соя йўқ! Офтоб томон бўлса керак деган илинжда осмонга қараб, кейин соя тушадиган жойни мўлжал қилсам, оппоқ! Яъни оқариб кетган асфалтнинг ўзи! Офтоб мендан тўппа-тўғри ўтиб, ерга тушяпти, ўртада мен йўқ! Баротнинг оёқдан бошланган, боши ҳам дўмпайиб турган сояси бор. Офтоб тиккада чарақлаб тургани учун калта, гирдиғум, лекин, ҳар қалай, одамнинг сояси-да! Меники эса йўқ! Ростдан йўқ! Довдираб қолдим-у, лекин бўлиши мумкин эмас, икковимизнинг ҳам кўзимизга шундай кўриняпти, ҳозир соям лип этиб ерга тушади, деган бир мустарлик ҳам бор. Бемаънилик-да, ахир, шунақаси ҳам бўладими?\nБарот ҳеч қачон чуқур ўйламайди, ҳозир унга қизиқ, жуда қизиқ. «Қойил-э! Э-э, зўр!» дейди нуқул. Мен билан иши йўқ.\nБирдан бўлса-да, одамнинг хаёлига кўп нарса келар экан: ҳамма бошқа, мен бошқа бўлиб қолдим, одамлар орасидан чиқиб, бошқа дунёга ўтиб кетдим, лекин шу дунёда яшайман, шу дунёда одамга ўхшаб ю…ибман, лекин одамларга ўхшамайман, ҳамма росмана одам, мен эса Атрофимга қарайман, ҳу, ана, тош бўлса ҳам, ҳайкалнинг сояси бор, дарахтларнинг таги қуюқ кўланка, кўчада машиналарнинг сояси ёнида ҳилпираб кетяпти, троллейбус симлариники кўчани чизиб кетган, симёғочиники йўлга кўндаланг, Баротнинг сояси ўзи билан, қадам босса, у ҳам одимлайди, қўлини силкитса, у ҳам қимирлайди! Ёнимиздан ўтиб бораётган одамларнинг ҳаммасининг тагида сояси бор! Мен… нега бунақа?!\nЎйлаб ўйимга етолмайман, Баротга бир нарса деяй десам, тилимга гап келмайди. Барот «Қизиғ-а, нега бунақа бўляпти?», дейди. Барот шунақа савол бердими, жавобини айтсангиз ҳам, бари бир, тушунмайди. Саволининг ўзи «Мана, мен шу ергача зўрға келдим, у ёғига ярамайман», дегани, ўйлаганининг чегараси шу. Шунинг учун: «Ҳа-э, тезроқ юрайлик, қорин очиб кетди», деди.\nЮриб боряпман, шу пайтгача оёғимга лип-лип илашиб эргашган соямнинг жойига қарайман, ҳеч нарса йўқ, шунга худди оёғим ҳам ерга тегмаётганга ўхшайди. Шундай қилсам соям мендан ажралиб ялп этиб ерга тушиб қолар деган илинжда, уч-тўрт марта сакраб-сакраб ҳам кўрдим, фойда чиқмади. Барот: «Ҳа?» деди, «Кеча чўмилганимда қулоққа сув кирибди», дедим.\nБирдан Машҳурани ўйламаганим эсимга тушиб қолди. Боядан бери яна бир нарса хаёлимни чимдилаб келаётган эди, бирдан юзага чиқди, агар соям шу билан йўқолиб кетаверса, аҳду паймонимиз нима бўлади? Одамлардан буни яшириб бўлмаса, нима кўп қуёшли кун! Кўчада сояси йўқ йигит билан кетаётганини кўрган одамлар менга эмас, Машҳурага ачинади, бечора қизнинг бир нуқсони борки, сояси йўқ йигит билан юришга кўнибди, дейди. Учрашайлик, десам, бундан кейин: «Кечирасиз, ҳали ҳам сизни яхши кўраман, лекин сояси йўқ йигит билан қандай юраман?», деса-я. Нима, кўчада қолган қиз эмас, айтиши мумкин.\nФикру ўйларим чувалашиб кетгану ўзим худди ойна устида сирғалаётгандек кетиб боряпман. Тагингизга соянгиз тушиб турмаса, муаллақ бўлиб қолар экансиз!\nБаротнинг хаёли эса овқатда: «Нега ҳамма лағмон бир лағмон, Халил мўйловники бошқача?«, деди. "Қўй шу лағмонни, ўзимнинг лағмоним чиқиб турибди-ку", дедим. »Э-э, ким қайдаги нарсаларни ўйлайсан-а, - Барот шундай деб оёғим тагига қараб қўйди: - Ҳали ҳам йўқ. Ҳай, бўлмаса бўлмапти-да». Айтдим-ку, Барот шунақа ҳафтафаҳм деб. «Ке, қўй, одамнинг сояси бўлди - нима, бўлмади - нима, - деб менга яна таскин берди у. - Энг асосийси, одамнинг ўзи бўлсин. Мана борсан, соппа-соғсан, юрибсан. Етади шу!» Тўнканинг фалсафасини қаранг!\nКўчада одамлар ўтибқайтиб юрибди, ҳамма ўз ташвиши биланми, бизга бир-да-ярими кўз ташлаб ўтгани билан, унча аҳамият бермайди. Ҳар эҳтимолга қарши Баротнинг бу ёнига - офтоб томонга ўтдим: Баротнинг сояси иккаламизга ҳам ўтади. Баротнинг елкаси офтоб, мендан соя тушмаяпти. Шу вақти бир фикр келиб, ҳаяжонланиб кетдим. «Тўхта-чи!«, дедим. Барот тўхтаб менга қаради. «Мендан офтоб кўриняптими?», деб сўрадим. Барот тушунмади: »Офтоб? Ана осмонда-ю! Сенда нима қилади?», деди. Бўйим Баротдан узунроқ, унинг бетини бошимнинг соясига мўлжал қилиб: «Яхшилаб қара, юзимдан офтоб кўриняптими, йўқми?», дедим. Барот юзимга тикилиб турди-да: «Йўқ, - деди. - Бетинг жойида. Нега офтоб кўриниши керак, бетинг тешик эмас-ку. Ке, қўй шу гапни, одамни жинни қилай деяпсан». Барот менга ғирт бегона кўринди. У бари бир тушунмайди. Ахир, соям бўлмаса, демак, офтоб нури тўппа-тўғри ўтиши, унда ўзим ҳам бўлмаслигим керак-ку! Бошим Баротнинг кўзига соя солмаса, унда Баротга юзимнинг ўрнида ҳам офтоб кўриниши керак эмасми? Юрагим ўйнаб кетди, жуда ғалати: офтоб билан Баротнинг ўртасида турсам ҳам у мени кўряпти, демак, мен офтоб тўсяпман, унда соям қаёққа кетади? Бош қотди. Бу ёғи нима бўлади энди, кимга қандай тушунтираман?\nОдамлар нима дейди? Ишхонадагилар… Хаёл ке-этди!\nБошлиқ чақиртиради-да, илжайиб: «Хў-ўш, укам, нима қилдик? -дейди. - Ишлайверинг десам, аҳвол бунақа, ишдан бўшанг, десам меҳнат қонунини - КЗОТни бузганингизча йўқ, лекин ичимизда бошқача одам бўлиши… Ҳай-ҳай, ё ўз ихтиёрингиз билан ариза ёзасизми, а?». Мен бошлиқнинг илжайишини ёмон кўраман, худди бошқа бир бегонанинг илжайишини расм солиб, юзига тақиб олганга ўхшайди. «Майли-ку-я, нима айбим учун?», деб сўрайман. Бошлиқ: «Укажон, тўғри тушунинг, райкомдан «Сизда бир сояси йўқ йигит бор экан, нега чора кўрмаяпсиз, нега ушлаб турибсиз?», деб сўрашса, нима деб жавоб берамиз? Сиёсий тус олиши мумкин», деб илжаяди. «Нега, ахир, соям йўқлиги сиёсий хато эмас-ку?!», дейман ҳамма нарсани тушуниб турган бўлсам ҳам. Бошлиғимиз энди майин илжаяди: «Ундай деманг, ҳай-ҳай, бизда ҳамма масалага сиёсий қаралади-я, мен шу хатонинг олдини олайлик, дейман, ҳали сиёсий хатога ўсиб чиқмасдан». «Бунга райкомнинг нима алоқаси бор? Уларнинг шундан бошқа қиладиган иши йўқми? Наҳотки соям йўқлиги билан шуғулланишса?», деб чин кўнгилдан сўрайман. «Ҳай-ҳай, айтмадимми? Ҳазилляпсизми? - деб раҳбаримиз яна илжаяди. – Билсангиз, укам, ҳаммамиз партиямизнинг паноҳида ва… доимий ғамхўрлигидамиз». «Ишдан бўшасам, кейин менга қандай ғамхўрлик қилади?», деб сўрайман. Бошлиқ бир деразага қараб олиб, менга эгилади: «Йўқ, –кам, ҳамма ерда партиямиз паноҳида бўласиз! - деб энди совуқ илжаяди. Сизга яхши йўл кўрсатган эдим-а, ҳай-ҳай, энди коллективга қўйишга тўғри келади»…\nМажлисни, албатта, бошлиқнинг ўзи очади: «Жонажон партиямизнинг ҳаётбахш қарорларидан илҳомланиб, коллективимиз кейинги пайтлари катта ютуқларни қўлга киряпти… (ҳоказо-ҳоказо)… Мана, ҳаммамиз ўз соямизга эгамиз. Лекин орамизда сояси йўқ одамнинг пайдо бўлгани, тўғрироғи, унинг ўз соясини йўқотиб қўйгани бизни жиддий ўйлантиряпти. Ҳали юқори органлардан бу борада кўрсатма олганимиз йўқ, лекин шундай кўрсатма олишга аминмиз. Бунинг учун у ёққа ташаббус билан чиқишимиз, бу масалани ўз кучимиз ечишимизни айтишимиз керак… Қани, кимда қандай фикр бор?» Биринчи Мирқосим ака сўз олади: «Кўпдан бери шу болада гумоним бор, бунинг идеологияси бузуқ деб парткомимизга ҳам айтганман. Чунки ғоявий ёт, бемаъни адабиётларни кўп ўқийди. Аксарияти чет элликларники. Бир куни хонасига кирсам, столи устида Хемингуей, Фолкнер деган америкаликларнинг китоби турибди экан. Ҳей, ука, ёш жонингни ўйламайсанми, нима қиласан антипартиявий китобларни ўқиб, десам, булар бизга дўст прогрессив ёзувчилар-ку, деб устимдан кулгандек бўлди. Ахир, ўша чет эллик ёзувчилар чет элда яшаса, ўша ёқда ҳам ўзининг компартиясига кирмаган бўлса, ёзганлари антипартиявий бўлмай, нима бўлади? Мен Фқимайман шуларни, шунга, мана, ўзим ҳам, каллам ҳам соғ». Парткомимиз улом ака сиёсий ҳушёр, лекин бамаъни одам, энсаси қотиб: «Мирқосим ака, масаладан чалғимайлик!», дейди. «А, мен нима деяпман? -деб бўш келмайди Мирқосим ака. - Масаланинг ғирт ўзини гапиряпман-ку. Бўлмаса айтдим-а сизга: қаранг, шу бола ҳар хил нарсаларни ўқийди, дедим, қарамадингиз! Ахир, ўша ёзувчилар бизга дўст эмас, дўст тбўлса, нима учун жонажон партиялари сафида эмас, бор-ку, бор-ку, Гесхол деган ўртоқ бошқаради, йўқ кирмайди, чункпи дўст эмас. Капитализмда яшайди улар, яхшисининг ҳам ҳам қонқонига бузуқ идеология сингиб кетган. Мана оқибати, университетни битирган, келажаги порлоқ йигит идеализм ғоялари таъсирида айниб ўтирибди!». Фулом ака вазмин жилмайиб тушунтирмоқчи бўлади: «Ўшаларни мен ҳам ўқиганман, асарларида ҳеч қанақа ғоявий бузуқлик йўқ. Ана, ўзимизнинг кутубхонада ҳам бор, олиб ўқиб кўринг!». Мирқосим ака: «Ўқимайман, кутубхонада бор деб ҳамма нарсани ўқийверадими?!», дейди. Бошлиқ қалам билан сув тўла графинни уради, графин тўқиллайди: «Ўртоқлар, масалага қайтамиз: ким гапиради? Мирқосим ака, бошқаларга ҳам навбат беринг!». Ботир ака сўз олади: «Мен бошлиғимизнинг гапидан шуни тушундимки, бу йигитга орамизда ўрин йўқ экан. Нега? Соя йўқлиги учун! Мирқосим буни ғоявий бузуқлик, деяпти. Оғзим бор деб гапириб, ўзимиз хато қилмайлик-да. Мана, бир вақтлар шунақа гаплар билан қанча шоир, ёзувчи, сиёсий арбобларимиз қамалиб, отилиб, кейин реабилитатсия бўлди. Бу йигитни уч-тўрт йилдан бери биламиз яхши йигит, лекин, тўғри, кўп ўқийди, аммо кўп ўқигани учун кўп нарсани билади. Мана, сояси йўқолиб қолибди, лекин шу билан ёмон одамга айланиб кетди, десак, хато қилиб қўймаймизми? Балки бошқа қобилияти очилгандир? Шахсан менинг бу масалада ўз фикрим бор: юраги тоза, кўнглида кири йўқ, оқ, нияти яхши - ёруғ, шунинг учун ундан ерга қора соя тушмайди». «Ҳай-ҳай, - дейди бошлиқ. - Бизлар-чи?». «Нима бизлар?», деб тушунмади Ботир ака. Бошлиқ илжаяди: «Бизларнинг юрагимиз қора экан-да унда? Шунақа демоқчимисиз? Бутун коллективга қора суйкаяпсизми?». Ботир ака ғулдираб қолади: «Ҳеч кимга қора суйкаётганим йўқ», деди. «Суйкаяпсиз! -Бошлиғимиз асабийлашса қатъий илжаяди, худди йиғламсираётгандек бўлиб қолади. - Фақат коллективимизга эмас, бутун жамиятимизга қора чаплаяпсиз! Чунки ҳамманинг сояси бор, бу йигитники эса йўқ! Сиз ҳали жавоб берасиз бу гапингизга!». Шу пайти Туробжон сакраб туриб: »Ўртоқлар, менда битта таклиф бор. Оғайнимизни инвалидликка чиқариб юборайлик!», деб қолади. Ҳамма анграяди, ҳатто бошлиғимизнинг оғзи очилиб, Туробжонга бақраяди. «Тушунмаяпсизлар-а? - дейди Туробжон. -Оёғи йўқ одам инвалид бўладими? Сояси йўқ бўлса шундай-да! Энг яхши йўли шу». «Мумкин эмас, - дейди кадрлар бўлими бошлиғи Зуҳра опа. -Меҳнат қонунларида бунақа банд йўқ». Тўхтаган баҳс яна қизийди. Мирқосим ака вағиллаётганда унга қараб туриб бир нарсага эътибор қилган эдим: ўзининг ҳам сояси йўқ эди. Унинг ҳам, ўтирганларнинг ҳам -бирортасининг сояси йўқ, чунки неончироқдан соя тушмайди, офтобга чиққанда пайдо бўлса ҳам, лекин ҳозир ҳаммаси мен қатори. Соялари йўқлиги ўзларига халал бермайди-ку, нега мен буларнинг қаторида, коллективда бўлмаслигим керак, деб ўйлайман… Охири яна Фулом ака сўз олади: «Ўртоқлар! Масалани жуда чувалатиб юбордик. Бунақада бир қарорга келолмаймиз. Бир ўйлаб кўрайлик: ҳозир бу йигитни ишдан ҳайдаш ҳақида қарор чиқарсак, у кўчада қолади, унда чиндан ҳам ҳар хил таъсирларга берилади, ғоявий-аҳлоқий бузилиши мумкин. Кейин у олдин ишлаган коллектив қаёққа қараган эди, партия комитети нима учун ўз вақтида чора кўрмаган, деган саволлар чиқади. Биз бунга йўл қўя олмаймиз, чунки партиямиз ҳар бир инсонни ўйлайди, унинг ғоявий оғишқинғайишларига йўл қўймайди, назоратда тутади. Тўғри орамизда ёт унсур бўлмаслиги керак, бу йигит сояси йўқлиги билан орамизда ёт, лекин ҳали унсур эмас. Келинг, уни ўз тарбиямизга олайлик, соясини топишга муҳлат берайлик. Тополмаса, кўпдан қуён қочиб қутулмас, соясини жойига қотириб қўямиз! Бу ерда бўлган баҳслар шу эшикдан чиқмасин, маъқулми, нима дедингиз?». Ботир ака: «Э-э, отангизга раҳмат! Бу - ақлли одамнинг гапи!», деб юборади. Бошлиқ дарров ташаббусни ўз қўлига олади: «Раҳмат, ўртоқ Аҳмедов, келинг, энди масалага якун ясасак-да, бир қарор чиқарсак. Бир комиссия тузсак! Комиссия бу йигитнинг сояси йўқолиш сабабларини ўрганса ва соясини яна пайдо қилиш тадбирларини ишлаб чиқса-да, навбатдаги йиғилишда ҳисобот билан чиқса, нима дедингиз?», дейди. Баҳсдан боши ғовлаган ҳамма унинг гапини маъқуллайди, бошлиқ майин илжаяди, Фулом ака совуққина жилмаяди, шу билан йиғилиш тугайди.\nКейинги воқеалар айнан бўлмаса-да, шундай кечди.\nТурган гап, ишхонадаги гап-сўзнинг ҳаммаси, мен, яъни соям йўқлиги ҳақида бўлади. Неон чироқлар ёниб турадиган ичкаридаги давраларда ҳамкасбларим йўқ соямни чиқиб қолармикан деган умидда кўзи билан пайпаслайди, кўчага чиқсам, текин томошага гурр этиб эргашадилар, иши зариллари деразадан бўйнини чўзади, ана-ана деб, қўллари билан кўрсатади. Булар бориб уйларига, оғайниларига «Бизда шунақа антиқа одам бор!», деб мақтанса керак, бошқа ишхоналардан ҳам одамлар келиб: «Оғайни, илтимос, ўтиниб сўрайман, бир офтобга чиқинг, соянгиз йўқлигини ўз кўзимиз билан кўрайлик», деб хиралик қилади, ҳатто баъзилари пул қистирмоқчи ҳам бўлади. «Йўқ нарсанинг нимасини кўрасиз?», деб унамайман, ишдан чиқишимни пойлаб кўчада тураверади. Бир-иккита салобатли бошлиқлар келиб мени кўриб кетди, тавба, дейман, кап-катта одамлар, бошқа қиладиган иши йўқмикан? Тушликка яқин пастда қора мошин кўринса, бас, биламан, ҳеч бўлмаса, биронтаси келган бўлади, ёнида шотирлари билан. Тушмайман, кутадилар, у ёқ-бу ёққа бетоқат юрадилар, охири биттасини ичкарига югуртирадилар. Бошлиқ кафтларини хурсанд ишқалаганча илжайиб менинг хонамга келади: «Қани, т–шдик, Самижон Салимовичнинг ўзлари кептилар!» «Тушмайман! - дейман. Жонга тегиб кетди-ку! Маймун ўйнатяпманми?» »Ҳай-ҳай, укам, шундоқ баобрў одам сизни кўргани келсаю сиз хурсанд бўлиш ўрнига… - дейди бошлиқ - Сиздан нима кетди, тушиб, ўн қадамча айланиб. Яна қайтасиз, вассалом!» Тушсам, ҳалиги Самижон Салимович дегани cоям йўқлигини кўргани келганини яшириб, ўзини архитектор кўрсатади: «Да-а, тўғри, бино эскирган, министрликнинг орқасига хунук ямоқдек бўлиб турибди», дейди, виқор билан гапиришга уринади, лекин товуши титраб кетади - кўзи менинг оёғим тагида, ўзимга қарашга қўрқади. Ёш болага ўхшайди булар! Бир куни бир каттакони келибди, деразадан кўрдим: ранги совуқ, гапирмайди, атрофда беш-олтита бир хил силлиқ кийинган, галстук таққан кулранг костюмли йигитлар, нуқул атрофга аланглайди. Йигитларидан бирови унга эгилиб, бир нарса сўраган эди, у бошини силкитди. «Опчиқ!» деган шекилли, бирпасда ранги ўчиб бошлиғимиз хонамга кирди. «Ташқарига чиқайлик! Лекин, илтимос, ҳеч кимга қарамай, тўғри кўчанинг у томонига ўтиб кетаверасиз!». Кўргани келганларга ўрганиб қолганман, лекин бунақасига дуч келмаган эдим. «Нега? Тўхтамайми, мен билан гаплашмайдими?», деб ҳайрон бўлган эдим, бошлиғимнинг бетидаги илжайиш расми тиришиб кетди: «Ҳай-ҳай! Сизни кўргани келишганини зинҳор-базинҳор билмаслигингиз керак!», деб ғалати гап қилди. «Қандай билмайман, айтиб турибсиз-ку!», дедим. «Э-э, укам, ҳозир ҳаётингиз ҳал бўлиши мумкин! Аитганни қилсангиз-чи!», деб бошлиғим сал бўлмаса йиғлаб юбораёзди. Хўп дедим, келишиб олдик: аввал у чиқади-да, менинг қандай қилиб ишхонанинг эшигидан кўчага қараб юришимни кўрсатади, кейин мен у нима қилса, шуни такрорлайман.\nМен эшикнинг ичкарироғидан қараб турдим, ҳалигилар ҳам кўриниб турибди, бошлиқ чиқди, атрофда худди ҳеч ким йўқдек ғўдайиб алангламоқчи эди, ҳалигиларга кўзи тушиб, каловланиб қолди-да, текис ерда қоқилиб, соясининг устига йиқилиб тушай деди, ўзини ўнглаб ўқдай учиб кўча томонга отилди. Ҳалиги каттакон бошлиғимизни соясини йўқотган одам шу деб ўйлаган шекилли, ҳафсаласи пир бўлди, ёнидагига қараган эди, униси мени танийди шекилли, сезилар-сезилмас бош чайқади. Кейин мен чиқдим, бамайлихотир боравердим, кўз қиримда кўряпман, уларнинг кўзи менда, ҳаммаси яхши эди, офтобрўяга чиққанимни биламан, ҳалиги каттакон: «О-о черт! Сгни, сатана!», деб чўқина кетса бўладими! Ранги совуқлигига қарамай, ўзи кўнгилчанроқ эканми, ёмон бўлиб қолди денг! Иккитаси югуриб келиб, уни суяди, биттаси ичкарига чопди. Жуда катта амалдор экан, ҳаммасини типирчилатди. Ичкарига чопгани бир стакан сув олиб чиқди. Мен кетаримни ҳам, кетмасимни ҳам билмай қотиб турибман. Каттаконга дори ичиришди, у ўзига келгандан мени секин имлади. Мен олдига бордим. У менга қараб турди-да: «Человек как человек, да пуст живёт. Толко смотрите за…», деб у ёғини айтмади, мен ўзимча тушундим.\nСоям йўқлиги анча вақт кабинетларда, хоналарда, долонларда, тушликларда, ўзим боримда ҳам, йўғимда ҳам кўп муҳокама, тортишув-баҳсларга сабаб бўлиб юрди. Ишхонамизга жон кирди, масала битта ва бунинг чораси йўқлиги, чора топиш ҳеч кимнинг қўлидан келмаётгани учун ҳамманинг боши қовушди, умумий чорасизлик ҳамкасбларни аҳил, бир-бирига қандайдир меҳрибон ҳам қилиб қўйган эди. Илгари ишга қатнашим эрталаб келганларга эшик олдида «темир дафтар»га қўл қўйдириб, кейин хоналарга бир-бир бош суқиб чиқадиган, кечқурун кетаётганларга, энди хонасида қўл қўйдириб қоладиган Зуҳра опамизни қизиқтирган бўлса, энди келишим билан ҳамма мени кўргани киради, чин кўнгилдан соғлиғимни сўрайди, кетаётганимда жўр бўлиб яхши тилаклар билдириб хайрлашади.\nҒулом ака икки кундан кейин мени кабинетига чақириб, суҳбатдан ўтказди. «Мен сизнинг юриш-туришингизда бир фавқулодда нарса кўрмаяпман. Лекин, бари бир, негатив ҳодиса. Райкомдаги ўртоқлар билан маслаҳатлашдик, ишлайверсин-чи, дейишди. Ўрганишади сизни. Ўзингизга қаранг. Ҳар ким билан гаплашманг. Кейин… ўша ёзувчиларнинг асарларини ўқимай туринг, маъқулми?», деди.\nЎзим ҳам шу ўртада ўйлаб юрган эдим, чунки оданинг сояси йўқлигига тегишли у-бу нарсаларни ўқигандек эдим. Хемингуейнинг бир асарида «Офтоб чарақлаб турмаса, матадорнинг сояси йўқ одамдан фарқи бўлмайди», деб ёзилгани эсимда. Яна қайсидир китобда ўқиганман: франтсуз шоирларидан бири, Малларме бўлса керак, балки Рембодир, ўртоғи билан йўлда кетаётиб, соясига қараган-да: «Ҳозир шу соямни шолчадек юмалоқлаб, қўлтиғимга олсам, нима дейсан?», деган. Шоирлар, биласиз, шунақа теша тегмаган гапларни гапларни топади, буни айтган шоир ҳам соясини юмалоқлаб, қўлтиғига қистирмаган-у, лекин «Сояси йўқ одам«ми, «Соясини йўқотган одам»ми деган достон ёзиб шуҳрат топган экан. Достонни, турган гап, русчага таржима қилинмагани учун, ўқимаганман, франтсузчани эса билмайман. Фақат бир китобда у ҳақда ёзилганига кўзим тушган: камбағалларнинг сояси ориқ, бойларники семиз экани ҳақида айтилган экан, лекин қайси китобда - бу ҳам эсимдан чиқиб кетган, лекин бу маълумот саҳифанинг ўзида эмас, пастидаги «сноска»да эди. Дунёда китобдан кўпи йўқ, қайси бирининг номини ёдингда сақлайсан. Лекин соям йўқолиб қолгандан кейин шу ўқиганларим эсимга тушиб, уйдаги тўрт мингдан ошиқ китобларимнинг ҳаммасини бир бошдан титиб, ўша китобни ахтардим, топилмади. Лекин уларда, бари бир, ҳаётда ҳақиқатан ҳам соясини йўқотган одам ҳақида айтилмаган-ку. Ташбеҳ, ўхшатиш, холос. Меники эса ҳаётда бўляпти, соям ҳақиқатан йўқолиб қолди.\nБалки, балки… менинг соямнинг йўқолиши билан ўша шоирнинг соясини йўқотган одам деган достони қандайдир робита бордир? Яъни ўша шоир хаёлида соясини йўқотган одамни ўйлаб топган, бу одам унинг достонида яшаган, бу достонни бир адабиётчи ўқиб, уни китобига киритган, у китобни бошқа адабиётшунос ўқиб, мақоласида тилга олган, бу мақолани яна бошқаси ўз китобидаги «сноска»да эслатган, бунинг китоби ўз навбатида рус тилига таржима қилинган, мен шу таржимани ўқиганман, ўқиётганимда ўша шоирнинг сояси йўқ одами достондан китобга, китобдан мақолага, яна китобга, кейин таржима китобга, ундан менга ўтиб қолган-да, бир неча йилдан кейин менинг соямни йўқотган, яъни ўша сояси йўқ одам ўша шоирнинг хаёлидан, йўқ, достонидаги ботиний шууридан достонни ўқиган адабиётчининг ботиний шуу…ига, ундан бошқасининг, охири таржимоннинг ботиний шуурига, ундан эса менинг ботиний шууримга эмас, ҳаётимга ўтиб қолган. Тўпори ғоявий Мирқосим ака, умуман, китоб ўқимаса-да, шу маънода ҳақ бўлиб чиқади: ўқиганларим менга таъсир ўтказган… Фирт бемаънилик, лекин ҳеч бошқа маънили изоҳ тополмай, миям қайнаб кетади! Бунақа гапларни ҳамкасбларимга айтмайман, чунки соям йўқолгани етмагандек, мени ақлдан озганга чиқаришлари ҳам мумкин.\nШусиз ҳам ўзи ҳаммаси мен билан шуғулланяпти. Соямни яна пайдо қилиш учун комиссия ишлаяпти, мени бир жуда тажрибали профессорга кўрсатишди. Оқсоч, басавлат одам экан, чирт узилиб кетай деб турган кўйлагининг тугмалари тагидан қорнининг жуни ҳам кўриниб туради. Тиззаларимга резинка болғача билан урди, қорачиғимни у ёққа қаранг, энди бу ёққа деб роса текширди, қовоғимни чаппа қилиб кўрди. «Кўп ўқийсизми?», деди. Мен умидланиб: «Ҳа, кўп ўқийман, кўп ўқишдан ҳам соя йўқолиши мумкинми?», дедим. «Э-э, йўғ-а, жиндай толиқиш бор, бошқаси ҳаммаси нормада. Ўқийверинг. Мана, биз ўқиб профессор бўлганмиз, соямиз йўқолмаган-ку», деди. Кейин негадир: «Ичингиз қотмайдими?» деб қолди. «Нима эди?» дедим - ҳар бир саволидан умид қиляпман-да. «Кўп ўтириб китоб ўқиган одамда ич қотиш бўлади», деди профессор бамайлихотир. «Йўқ, менда унақа эмас», дедим. «Та-ак, оилангиздан ҳеч кимнинг сояси йўқолмаганми? Вақтинча бўлса ҳам?». «Йўқ», дедим. «Аждодларингизда-чи?\nБобо, буви, аммо, хола, хуллас, ҳаммасида?», деб сўради. Сал нафсониятимга тегди, «Йўқ, бўлмаган! Мен руҳий касал эмасман-ку, домла!», деган эдим. «Шундай, - профессор жаҳлимга парво ҳам қилмай. - Лекин биз ҳамма томонни сўрашимиз керак». Охир-оқибат, профессор менга ҳеч қанақа ташхис қўя олмади, комиссияга ўзимнинг олдимда: «Бу жуда ноёб ҳодиса, замонавий тиббиётда бу ҳол кўрилмаган ҳам», деди. Буни ўзим ҳам билардим. Лекин комиссия дегани бари бир тадбирлар тузиши ва шу ҳақда ҳисобот бериши керак, бир марта йиғилиш ўтказиб, менга шу тузилган тадбирларни ўқиб бердилар. Асосан, «ўртоқ Фалончи Фалончиевнинг соясини топиш масаласи ҳар тарафлама чуқур ўрганиб чиқилиб, қатъий зора тадбирлар ишлаб чиқилсин», деганга ўхшаган одатий гаплар. Мени ҳайрон қолдиргани шу бўлдики, меҳнат интизомимни қатий назоратда ушлаш чора-тадбирлари ҳам бор экан. «Ишга шусиз ҳам ўз вақтида келиб-кетаман-ку», дедим. «Энди, ўртоқ, шу модда бўлмаса бўлмайди», деб уқтиришди. »Маъқул», дедим. Фақат энди бечора Зуҳра опа мени пойлайман, ҳар кунги дўкон кезишларидан маҳрум бўлар экан.\nЛекин менинг соям йўқолгани бир томондан ишхонадаги меҳнат интизомини яхшилади. Ишхонадаги ҳаёт мен туфайли қизиқ бўлгани боис, ҳамма, янгиликдан қуруқ қолмай деб ишхонага ўз вақтида келади, вақтидан ўтказиб кетади. Ҳатто бошлиғимиз юқоридаги раҳбарлар мени кўргани келиб қолишини ўйлаб, ишхонадан қимирламайди, амали бундан карра кўтарилиб кетгандек, юриш-туришлари ҳам ўзгариб қолган, лекин менга қуюқ муомала қилади, хонамизга ҳам кириб: «Хўш, укам, қалай, ҳали ҳам йўқми?», деб сўрайди, ишдан бўшатишни хаёлига ҳам келтирмайди, аксинча, ҳатто, бир-икки одамдан эшитдим, мен билан фахрланар ҳам эмиш, «Шу йигитни асрашимиз керак, бир хосияти бор», деган эмиш бир жойда. Тўғри-да, мени деб у раҳбар бўлган ишхона оғизга тушди. Тумонат одам келиб кетяпти.\nБошларида одамлардан қочгани жой тополмай юрдим. Кўргани келишгани етмагандек, кун-кунора чойхонага судрайдилар. Буни қаранг, ишхонамиздагилар бошқа жойдаги жўралари билан одамнинг сояси бўлмаслиги мумкинлигидан ошга гаров ўйнаб, турган гап, албатта ютиб чиқади. Авваллари жаҳлим чиқди, лекин ўйлаб кўрсам, ҳамкасбларим мени сояси йўқ деб қатордан чиқариб ташламаяпти-ку. аксинча давраларига оляпти, чойхонага боришнинг нимаси ёмон, ёш мен учун бўлади-ку!\nБориб-бориб кейин ҳаммасига ўргандим, қарангки, кейин одамлар ҳам кўникди: йўқ нарсани томоша қилаверишнинг қизиғи қолмади. Олдинлари қачон соям йўқлигидан гап кетса, Барот ўша ерда бўлар, «Икковимиз Халил мўйловнинг лағмонига кетаётган эдик, бирдан қарасам, бунинг сояси йўқ! Ростдан йўғ-эй! Х,айро-о-он қолдим», деб бошласа, мен қолиб, уни одам ўраб олар эди. Бориб-бориб унинг ҳикояси бойиб, бойиб, ўзига ёд бўлиб кетди, қизиқиб келган одамлар, мени кўргандан кейин албатта, унга ҳам учрар эдилар. Вақт ўтиб, унинг гаплари ҳам зерикарли бўлиб қолди.\nБу орада Машҳурадан умид узиб, институтига бормай юрган эдим, ташвишланиб ўзи келди. «Тинчликми, ё мендан хафамисиз, на телефон қиласиз, на кўриниш берасиз?», деб ўпкалади. Унинг ёш тўлаёзган кўзларига қараб, томоғимга бир нарса тиқилди, ахир, шундай қиздан айрилиш осонми?\n— Юринг, кўчага чиқайлик, - дедим видолашув оҳангида.\n— Йўқ, шу ерда айтинг, нима бўлди? - деди у охирги гаплашишимиз эканини кўнгли сезиб.\n— Бўлди бир нарса, - дедим ўзимни зўрға тутиб. - Кўчада айтаман… кўрсатаман.\nЎзим йўл бошладим, Машҳура эс-ҳуши учиб менга эргашди.\nОфтоб чарақлаб турган эди, менинг бахтсизлигимга бутун дунёни нурга тўлдирган, ҳамма нарса ўз тагига соя ташлаётган эди.\n— Мана, қаранг! - дедим.\nКўзимга ёш келганидан ўзим Машҳурага қарай олмадим, юзимни тескари бурдим.\n— Кўряпман, - деди Машҳура қулоғим тагида.\n— Нимани? - дедим, Машҳура билан охирги кўришувим шу эканидан кўнглим идраб.\n— Соянгиз йўқлигини! - деди Машҳура.\nБор кучимни тўплаб Машҳурага қарадим, унинг кўзлари кулиб турарди. Юрагим ҳаприқиб кетди.\n— Хўш? - деб ғулдирадим.\n— Сизники бўлмаса, мана, меники бор-ку!\nМашҳура қўлтиғимга кирди-да, иккала қўли билан маҳкам чангаллади.\n— Мана, битта соя бўлдик! Етади иккаламизга ҳам!\nБу чарақлаб, оламни ёриштириб турган офтоб остида мендан бахтиёр одам йўқ эди.\nКўп ўтмай тўйимиз бўлди, офтоб чарақлаб тургани қўлтиқлашиб юрамиз, бизга қараган бировнинг «жуда маданий эр-хотин экан» деб ҳаваси келса, бошқа бировининг энсаси қотади, «Ў биродар, маҳкамроқ қўлтиқланг, бўлмаса қочиб кетади!», дейди, мен кулиб Машҳурани маҳкамроқ қўлтиқлайман, икковимизнинг соямиз атиги битта эканини қараганлар билмайди.\nЯшаб юрибман. Булутли кунлари бемалол, офтоб чарақлаб турган кунлари кўчада ҳали ҳам бир-да ярим одам соям йўқлигини кўриб, анграйиб қолади, бепарво ўтиб кетавераман. Баъзилари тўхтатиб: «Оғайни, қизиқ, сизнинг соянгиз йўқми ё кўзимга шундай кўриняптими?», деб эринмай сўрайди. «Қўйсангиз-чи? Одамнинг ҳам сояси бўлмайдими? Анави ялпайиб ётган нарса соям бўлмай нима?», деб соям тушиши керак бўлган жойга худди уни кўраётгандек қарайман. Сўраган бечора ўсал бўлиб, ўзининг томидан хавотир олиб қолади. Қизиғ-эй, агар соянгиз бўлмаса ҳам у худди бордек бемалол юрсангиз, кўрган одамлар ҳам ўз кўзига ишонмай, сизни сояси бор деб ўйлар экан. Лекин уч-тўрт киши бирдан соям йўқлигини кўриб қолса, бундай қилиш қийин. Уч-тўрт киши биргаликда «Кўзимизга шундай кўриняпти шекилли», деб айта олмайди, ҳатто улар ҳар би,и ўзича ақлдан озса ҳам биргаликда бирдек ақлли бўлиб қоладилар. «Мана, оғайни, уч-тўрт киши кўриб турибмиз, соянгиз ялпайиб ётгани йўқ, умуман, йўқ», деб туриб оладилар. Менинг ҳам тажрибам ошиб кетган, соям тушиши керак бўлган жойга қарайман-да: «Э-э, тўғри, лекин ўзи бор, ишхонамда. Ҳозир тушликка чиқаётиб, оёққа илашиб халал беради деб, ишхонага ташлаб келдим», дейман. Ҳалигиларни кўрсангиз! Завқим келади: «Рост-да, ерда судралади, хас-хашак илашади, кирланади, уни ювиб берадиган хотин ҳали йўқ, ўзим тозалайман. Соя ўзи қора бўлса ҳам уни тоза тутиш керак, ахир!», дейман. Ўзларининг томошаси чиқади, калима қайтаради ё шоша-пиша чўқиниб қўяди.\nИшқилиб, гоҳ ундай, гоҳ бундай, бемалол яшаб юрибман лекин…\nКўп ўйлайман, менинг соям ростдан ҳам йўқолганми ё бу воқеаларнинг ҳаммасини хаёлимда ўзим ўйлаб топиб, кейин шунга ишониб қолмаганмиканман? Унда ҳалиги ёзувчилар ўша китобларни ёзган-ку, мен уларни ўқиганман-ку, дейман. Шунча нарсани, одамларни, уларнинг мажлисда мени муҳокама қилганларини хаёлимда тўқий олмайман-ку, сояси йўқотган одам бўлсам ҳам шулар билан ишлаб юрибман-ку, райкомда, ундан юқорида ишлайдиганларни, бир гап бордирки, мени кузатишга мажбур қиляпман, улар ғоямни текширмоқдалар, назоратда тутиб турибдилар, дейман.\nБитта одам хаёлида шунча нарсани ўйлаб топиб, кейин буни ҳаётга айлантира олмаса керак. Аиниқса шунча китобни. Бутун бошли дунё-ку. Яна Шкловскийнинг китобида бир хитой роҳибининг туш кўргани, тушида капалакка айлангани, уйғонганидан кейин, ўша тушим тушмиди ё ҳозирги ҳаётим капалакнинг кўраётган тушимикан, деб фарқига боролмай қолганини шеъриятнинг чиройли мисоли сифатида тилга олиб ўтилганини ўқиганман. Лекин уники, униси бўлса ҳам, буниси бўлса ҳам, бари бир, туш. Бунақа тушларни бизнинг Барот ҳам кўради - бир куни эрталаб уйидан келди-да: « Қизиғ-эй! Бугун тушимда Ҳаётнинг тушини кўрибман!», деб талмовсиради. Мен Баротнинг шу калласига шундай чиройли ташбеҳ келса-я, деб ҳайрат билан: «Ҳаётнинг туши!», деб юборибман. «Ҳаётнинг тушида мен ҳали ҳам икки яшар бола, кўрпачанинг устида йиғлаб ўтирган эканман. Онам келиб: «Бўлди-да, Баротжон, қулоқдан қулоқ қолмади, деб қўлимга кулча берибди. Кулчага қўлчаларимни узатаётганда уйғониб кетдим», деди Барот. «Э-э, ўғлингни айтяпсанми?», дедим. «Ҳа-да, отини отимга уйқаш қўйганман. Қара-эй, ўзимнинг шундайлигимни туш кўрсам ҳам бошқа гап эди, тушимда, эй, ақлинг етяптими, Ҳаётнинг тушини кўрибман, унинг тушида мен Ҳаётдек ёш боламан, йиғлабман! Қизиғ-а, нега бунақа бўлади?», деди Барот маъюсланиб. Мен индамадим. Инсоннинг кўнгли жуда сезгир, Барот ўзига уйқаш қилиб от қўйган Ҳаётига жуда меҳрибон, ҳатто Ҳаётгинам ухлаганда туш кўрса, тушида ёлғиз қолиб қўрқмасмикан, деб кўп ўйлаган, шунинг учун тушида ўғлининг тушига кириб, унинг ҳолатида ўзини кўрган. Ўзига тушунтирмадим, чунки айтганим билан бари бир тушунмайди.\nНима бўлмасин, Баротники ҳам, хитой роҳибиники ҳам туш. Меники эса эса ҳаёт! Ўнгимда бўляпти. Тушим бўлганда, тушунтириб берардим. Тушунмаяпман ҳам, тушунтириб ҳам беролмайман.\nСоям йўқ, лекин яшаб келяпман соямни йўқотган бўлсам-да…\n6 Dutor bilan tanbur (hikoya) [Ahmad A’zam] 304\n7 Дутор билан танбур (ҳикоя) [Ahmad A’zam] 235\n11 Гўзаллик қирралари (ҳикоя) [Ahmad A’zam] 229\n15 Кичик илмий ходим Ҳамдамов (ҳикоя) [Ahmad A’zam] 242\n22 Oyimning garashalari (matn) [Ahmad A’zam] 253\n23 Oyning gardishi (hikoya) [Ahmad A’zam] 350\n24 Одамнинг оласи (ҳикоя) [Ahmad A’zam] 220\n26 Ойимнинг гарашалари (матн) [Ahmad A’zam] 204\n28 Qatagʻon yili (hikoya) [Ahmad A’zam] 219\n29 Qulf tili (novella) [Ahmad A’zam] 439\n30 Қатағон йили (ҳикоя) [Ahmad A’zam] 205\n31 Қулф тили (новелла) [Ahmad A’zam] 243\n32 Soyasini yoʻqotgan odam (hikoya) [Ahmad A’zam] 466\n33 Tiqin (hikoya) [Ahmad A’zam] 276\n40 Ўзи уйланмаган совчи (роман) [Ahmad A’zam] 450


Ироқ Бош вазири ўринбосари Аҳмад Чалабийнинг “Ироқ миллий конгресси” партияси аъзолари кетаётган машина бугун Бағдод жанубида пистирмага учради.\n08 март 2021, Тошкент вақти: 05:51\nиюл 31, 2005\nБунинг оқибатида Чалабийнинг қўриқчиси нобуд бўлди ва уч киши яраланди. Ҳужум уюштирилган пайтда Чалабий машинада бўлмаган.\nШунингдек, бугун Бағдоддан 50 километр жанубда жойлашган Хасва шаҳри яқинига ўрнатилган Ироқ полицияси постида бир худкуш кимса бомба портлатгани оқибатида тинч аҳолидан етти одам нобуд бўлди.\nАҚШ ҳарбийлари маълум қилишича, шанба куни Бағдодда содир этилган портлаш оқибатида америкалик беш ҳарбий нобуд бўлган.


Толиблар Қандаҳордаги аэродромга ҳужум қилди, 18 киши нобуд бўлди\n01 июл 2022, Тошкент вақти: 03:09\nЧоршанбага ўтар тунда толиблар Афғонистон жанубидаги Қандаҳор вилоятидаги бош ҳарбий аэродромга ҳужум қилди.\nХабарларга кўра, жанг тонггача давом этган.\nТомонлар кўрган талафотлар тўғрисидаги маълумотлар бир-биридан фарқланмоқда. Маҳаллий расмийларга кўра, ҳукумат ҳарбийларидан 9 киши ҳамда бир ноҳарбий ҳалок бўлган. Шунингдек, уч жангари ҳам ўлдирилган.\nҚандаҳордаги Афғонистон қўмондонлиги 18 кишининг ўлгани ва 28 кишининг яраланганини хабар қилди.\nҲужумга нишон бўлган аэродром вилоят маркази Қандаҳор шаҳридан 30 км узоқликда жойлашган бўлиб, Афғонистондаги иккинчи йирик ҳаво майдонидир. Бу аэродромдан Халқаро кучлар фойдаланади.\nНАТОнинг Афғонистондаги кучлари қўмондонлиги чет эллик ҳарбийлар орасида қурбонлар йўқлиги тўғрисида баёнот берди.


Компания хақида | turonsan.uz\n«Turon sanatoriyasi» АЖ Тошкент шаҳрининг энг сўлим гўшасида денгиз сатҳидан 360 метр баландликда жойлашган соғломлаштириш масканидир.\n«Turon sanatoriyasi» АЖ асосан юрак, асаб тизими, гинекологик ва урологик касалликларига ихтисослаштирилган бўлиб, санаторийга келган ҳар бир дам олувчига малакали тиббий хизмат кўрсатиш ташхис қўйиш ва даволаш ишлари йўлга қўйилган.\nСанаторийда Реабилитация бўлими ташкил қилинган бўлиб, бу бўлимда ўткир инфаркт касаллигини ўтказган беморларнинг юрак фаолиятини қайта тиклаш ишлари олиб борилади. Реабилитация бўлими жаҳон талаблари асосида жихозланган, даволаш ишларининг аксарият қисми бўлимнинг ўзида ташкил қилинган. Юрак фаолиятида юз берган ўзгаришларни чуқурроқ тахлил ўтказиш учун компьютерли ЭКГ, суткали холтер монитор, велоэргометрия аппаратлари ёрдамида амалга оширилади. Бу бўлимда физиотерапевтик муолажалар, психотерапевтик сеанслар, ЛФК шахсий машғулотлари ва уқалашлар ўтказилади. Дам олувчилар Республикамизнинг етакчи профессорлар маслахатларини олишлари мумкин.\nДам олувчилар қуйидаги мутахассислар ёрдамида кенг қўламда даво муолажалари олиш имкониятига эга бўлишади: психотерапевт, гастроэнтеролог, эндокринолог, стоматолог, гинеколог, уролог, кардиолог, невропатолог, игнатерапевт, дерматолог, мануал терапевт ва бошқалар.\nДаволаш омилларига иқлим билан даволаш, физиотерапия, даволаш-жисмоний тарбияси, маъданли ванналар, сув хавзаси ва душлар кўринишидаги сувли муолажалар, балчиқ ва парафин билан даволаш, кислород ва турли гиёхли ингаляциялар, игнарефлексотерапия, лазеромагнитотерапия, мануал терапия ва ҳ.к.лар киради.\nСанаторийнинг маъданли кам минераллашган хлорид-гидрокарбонат сульфат натрийли суви ёрдамида сув муолажалари амалга оширилади – маржонли, йод-бром, маъданли ванналар, циркуляр ва Шарко душлари, сув ости массажи, сув остида умуртқа чўзиш, 4-камерали ванна, ёзги очиқ сув хавзаси, ёпиқ минералли сув ҳавзаси ва сауналар ишлаб турибди. Маъданли сув билан ичак ва гинекологик ювиш муолажалари ўтказилади.\nДаволаш муолажа тадбирлари энг замонавий тиббий асбоб-ускуналар ёрдамида даволаш-диагностика бўлимида олиб борилади.\nБўлимда қуйидаги физиотерапевтик муолажалардан фойдаланилади:\n– юқори кучланишли электр асбоблар – УВЧ, статдуш, дарсонваль; франклинизация ва ҳ.к.;\n– паст кучланишли электр асбоблар – гальванизация, СМТ форез, магнитотерапия, электроуйқу, нурлар билан даволаш ва ҳ.к.;\n– иссиқлик муолажалари – ёруғлик ванналари, парафин-озокеритли аппликациялар, балчиқли даволанишлар (гальванобалчиқ, кулчанонсимон аппликациялар усули).\nБундан ташқари ноанъанавий даволаш усуллари “Цзинда” кўп функцияли даволаш аппаратлари ёрдамида даволаш қўлланилади.\nСанаторийда соғлом овқатланишни ташкил қилиш мақсадида дам олувчилар ташхисига биноан даволовчи шифкорлар ва парҳез шифокори кўрсатмаси асосида парҳез столлари ташкил қилинган.\nСанаторийда дам олувчилар учун 1 кунлик озиқ-овқат маҳсулотлари белгиланган меъёрлар асосида ошхонада таомлар тайёрлаш учун 1 хафталик таомнома тузилади. Дам олувчиларни 1 кун олдин берилган буюртмалари асосида таомлар тайёрланади. Йил давомида дам олувчиларга ҳар доим сут маҳсулотлари, сабзавот ва мева маҳсулотлари ҳамда турли хил мавсумий салатлар бериб борилади.\nБундан ташқари санаторийда маданий-оқартув ишлари йўлга қўйилган. Жумладан, санаторийнинг клубида:\n– кинофильмлар намойиш этилади;\n– мунтазам равишда Республикамиздаги таниқли артистлар иштирокидаги концертлар уюштирилади;\n– мусиқали конкурслар, спорт турнирлари ўтказилади, таниқли ёзувчи ва шоирлар билан суҳбат учрашувлар ўтказилади;\n– Тошкент шаҳри ва Тошкент вилоятида жойлашган тарихий обидаларга экскурсиялар уюштирилади.\nДам олувчилар учун:\n-биллярд, стол тенниси;\n-шахмат ва шашка, ёзги спорт майдончаси, шунингдек кутубхона хизмат қилмоқда.\nБулардан ташқари санаторийда Республикамиз шаҳар ва вилоятларидан келган аҳоли учун амбулатор даволаш, мутахассислар маслахати ва ташхис қўйиш бўйича қўшимча пуллик хизматлар ҳам йўлга қўйилган.


Ўзини ўзи банд қилган шахслар солиқ органларида қандай рўйхатга олинади | NORMA.UZ\nҚҲТБТ порталида Вазирлар Маҳкамасининг «Ўзини ўзи банд қилган шахсларни давлат солиқ хизмати органларида рўйхатга олиш тартиби тўғрисидаги низомни тасдиқлаш ҳақида»ги қарори лойиҳаси жойлаштирилди.\nҚарор лойиҳаси Президентнинг 8.06.2020 йилдаги «Тадбиркорлик фаолияти ва ўзини ўзи банд қилишни давлат томонидан тартибга солишни соддалаштириш чора-тадбирлари тўғрисида»ги ПҚ-4742-сон Фармонига мувофиқ тайёрланган.\nНизом ўзини ўзи банд қилган шахсларни давлат солиқ хизмати органларида рўйхатга олиш тартибини белгилайди ҳамда амал қилиши меҳнат мақоми Ўзбекистоннинг норматив-ҳуқуқий ҳужжатлари билан белгиланган якка тартибдаги тадбиркорлар, ҳунармандчилик фаолияти субъектлари ва деҳқон хўжаликлари аъзоларига нисбатан татбиқ этилмайди.\nЎзини ўзи банд қилган шахслар тўғрисида маълумотлар базаси (регистр) меҳнат органлари томонидан яратилади ва параллел равишда Ягона миллий меҳнат тизимида (ЯММТ) шакллантириладиган жисмоний шахснинг шахсий ишга жойлашиши тарихига интеграция қилинади.\nЎзини ўзи банд қилган шахслар ўз фаолиятида ёлланма ходимлар меҳнатидан фойдаланишга ҳамда тадбиркорлик субъектларига ёлланган ходим сифатида меҳнат фаолиятини амалга оширишга ҳақли эмас.\nЎзини ўзи банд қилган шахслар томонидан меҳнат фаолияти доимий яшаш манзилида ёки ишлар (хизматлар) буюртмачиларига тегишли жойларда амалга оширилади. Деҳқон бозорларидаги савдо расталари ва павильонлари ҳамда маҳаллий давлат ҳокимияти органларининг қарори билан ажратилган махсус жойлар бундан мустасно.\nЎзини ўзи банд қилган шахс сифатида рўйхатга олинган фуқаро Бандликка кўмаклашиш давлат жамғармаси маблағлари ҳисобига ишсизга тўланадиган ишсизлик бўйича нафақани ҳамда касбга тайёрлаш, қайта тайёрлаш ва малака ошириш даврида стипендияни ололмайди.\nЎзини ўзи банд қилиш тартибида меҳнат фаолиятини амалга ошириш натижасида олинган даромадларга жисмоний шахслардан олинадиган даромад солиғи татбиқ этилмайди. Бунда ўзини ўзи банд қилган шахсларнинг меҳнат фаолиятидан ташқари олинган даромадлари Солиқ кодексида белгиланган тартибда солиққа тортилади.\nЎзини ўзи банд қилган шахс махсус мобиль илова ёки солиқ тўловчининг шахсий кабинети орқали рўйхатдан ўтади, бунда ўзини ўзи банд қилган шахс томонидан сўровнома тўлдирилади.\nўзини ўзи банд қилган жисмоний шахснинг шахсий идентификация рақами (ЖШШИР), рўйхатдан ўтказиш электрон рақамли имзо орқали амалга оширилган ҳолатлар бундан мустасно;\nушбу Низомга иловага мувофиқ амалга ошириладиган фаолият (ишлар, хизматлар) турлари;\nўзини ўзи банд қилиш тартибида меҳнат фаолиятини юритишнинг мўлжалланаётган манзили;\nўзини ўзи банд қилган шахснинг мобиль телефони ва у билан боғланиш мумкин бўлган бошқа маълумотлар;\nўзини ўзи банд қилган жисмоний шахснинг Ф.И.О., паспорт маълумотлари, яшаш манзили тўғрисидаги маълумотлар ДСҚ ва ИИВнинг маълумотлар базасида мавжуд маълумотлар асосида автоматик тарзда шаклланади.\nЎзини ўзи банд қилган шахслар доимий яшаш жойидан қатъи назар, улар меҳнат фаолиятини амалга оширадиган ҳудуд бўйича солиқ органларида ҳисобга қўйилади. Уларга махсус мобиль илова ёки шахсий кабинет орқали солиқ органларида ҳисобга қўйилганлиги тўғрисида матрицали штрих-кодга (QR-код) эга бўлган маълумотнома юборилади. Ушбу маълумотнома чекланмаган муддатга берилади.\nЎзини ўзи банд қилган шахслар томонидан ижтимоий солиқ қонун ҳужжатларида белгиланган тартибда ва миқдорларда тўланади. Ушбу сумма тўлиқлигича бюджетдан ташқари Пенсия жамғармасига ўтказилади ва ундан келиб чиққан ҳолда, якка тартибдаги тадбиркорлар учун ўрнатилган тартибда пенсия ҳисоблаш учун даромад ҳажми аниқланади.\nШунингдек Низом лойиҳасида қуйидагилар қайд этилган:\nўзини ўзи банд қилган шахслар томонидан меҳнат фаолиятини амалга оширишнинг ўзига хос хусусиятлари;\nўзини ўзи банд қилган шахслар ва уларнинг маҳсулотларидан (хизматларидан) фойдаланувчилар ўртасидаги фуқаролик-ҳуқуқий муносабатлар;\nўзини ўзи банд қилган шахсларни ўқитишни ташкил этиш.\nНизомга иловада ўзини ўзи банд қиладиган шахслар учун фаолият (ишлар, хизматлар) турлари рўйхати келтирилган. Амалдаги рўйхатга солиштириладиган бўлса, унга яна бир фаолият тури – «Номоддий маданий мерос объектларини (дорбозлар, аския ва лапар) асраш ва улардан фойдаланиш фаолияти» киритилган.\nФаолият мавжуд эмасми - хўжалик юритувчи субъектлар реестридан чиқаришади\nМаҳсулот, товар ва хизматларнинг номлари унификациялашди\nСолиқ текширувларини ўтказиш қандай режалаштирилмоқда\nОнлайн-НКМ чеклар бўйича лотерея ўйинлари ташкил этилди\nТадбиркорлик субъектлари учун ягона база барпо этилади


FT: Путин ва Обама иттифоқчилар учун кураш олиб бормоқда\n17:25 / 15.10.2015\nThe Financial Times нашрининг маълум қилишича, араб давлатлари айни пайтда Барак Обаманинг ташаббуссизлигидан хафсаласи пир бўлган.\nСурия мухолифатини қўллаб-қувватлаётган давлатлар АҚШнинг ҳаракатларидан қониқмаяпти. Оқ Уй эса уларнинг аралашиш ҳақидаги сўровларига жавоб бермаяпти.\nЎз навбатида, Россиянинг Башар Асадни қўллаши араб давлатларига маъқул тушмаяпти. Колумнистнинг таъкидлашича, араб давлатлари бу ишга аралашганидан афсусланмоқда, негаки АҚШ тезда Башар Асадни олиб ташлаб, мувозанат тикланади, деган фикрда эди.


Шимолий Корея етакчиси жуда ориқлаб кетди - видео - 29.06.2021, Sputnik Ўзбекистон\nЖаҳон ОАВлари Шимолий Корея лидери Ким Чен Иннинг жуда ориқлаб кетганини муҳокама қилмоқда. 29.06.2021, Sputnik Ўзбекистон\nТОШКЕНТ, 29 июн — Sputnik. Жаҳон ОАВлари Шимолий Корея лидери Ким Чен Иннинг жуда ориқлаб кетганини муҳокама қилмоқда.Шимолий Корея институти институти маркази Сечжон Чон Сон Чжан фикрига кўра, КХДР давлат ОАВлари томонидан мамлакат лидери Ким Чен Ин соғлиғи билан боғлиқ муаммолари ҳақидаги шов-шувларни истисно қилиш, мураккаб даврда халқ манфаати йўлида қаттиқ меҳнат қилаётганини намойиш қилиш мақсадида унинг озиб кетганига эътибор қаратилган.Бироқ, Жанубий Кореянинг разведка хизматига кўра, Ким Чен Иннинг саломатлиги яхши.Жанубий Корея "Чосон Ильбо" газетасининг маълумотларига кўра, Ким Чен Ин бўйи 170 сантиметр, оғирлиги тахминан 140 килограмм бўлган, бу эса 30-40 ёшли кишилар учун белгиланган меъёрдан ортиқ ҳисобланади ва баъзи касалликлар ҳақида далолат бериши мумкин. Яқинда Ким Чен Ин яқинлари ундан озишни ва дам олишни илтимос қилишганди. Давлат етакчиси “фуқаролар учун ҳеч нарса қилмаган”лиги сабабли дастлаб бу илтимосни рад этади, аммо кейинчалик бунга рози бўлиб, бир ой давомида пойтахтдан ташқарида даволанди. Тахминларга кўра, Шимолий Корея етакчиси 10 килограммдан кўпроқ вазн йўқотди.Қийин кунларКим Чен Иннинг ўзи бир неча бор Шимолий Корея оғир кунларни бошидан кечираётганини тан олди. КХДР партия VIII съездида мамлакатдаги вазиятни "тарихдаги энг қийин давр" сифатида баҳолади.Буюк Британиянинг Independent нашри айрим таҳлилчиларнинг фикрини келтиради: Шимолий Корея озиқ-овқат тақчиллигига дуч келган.Партиянинг Марказий қўмитаси пленумида, Ким Чен Ин тўфонлар туфайли мамлакат қишлоқ хўжалигига катта талофат етказилди, мамлакатда озиқ-овқат маҳсулотлари тақчиллигига дуч келгани ҳақида баёнот берганди. Коронавирус кириб келмаслиги учун мамлакат чегаралари тўлиқ ёпилган. Пандемия сабабли Хитой ва КХДР ўртасида савдо 80%га камайди.CNN телеканали хабарига кўра, Пхеньянда шакар, ун, ёғ каби баъзи асосий маҳсулотлар нархи жуда кўтарилган. Қора чойнинг кичик қадоғи 70 долларга етиши мумкин, кофе - 100 доллардан ошади.\nшимолий корея, ким чен ин, covid-19 умумжаҳон пандемияси\n© REUTERS / KCNAПредседатель Трудовой партии Кореи Ким Чен Ын\nЖаҳон ОАВлари Шимолий Корея лидери Ким Чен Иннинг жуда ориқлаб кетганини муҳокама қилмоқда.\nТОШКЕНТ, 29 июн — Sputnik. Жаҳон ОАВлари Шимолий Корея лидери Ким Чен Иннинг жуда ориқлаб кетганини муҳокама қилмоқда.\nШимолий Корея институти институти маркази Сечжон Чон Сон Чжан фикрига кўра, КХДР давлат ОАВлари томонидан мамлакат лидери Ким Чен Ин соғлиғи билан боғлиқ муаммолари ҳақидаги шов-шувларни истисно қилиш, мураккаб даврда халқ манфаати йўлида қаттиқ меҳнат қилаётганини намойиш қилиш мақсадида унинг озиб кетганига эътибор қаратилган.\nБироқ, Жанубий Кореянинг разведка хизматига кўра, Ким Чен Иннинг саломатлиги яхши.\nЖанубий Корея "Чосон Ильбо" газетасининг маълумотларига кўра, Ким Чен Ин бўйи 170 сантиметр, оғирлиги тахминан 140 килограмм бўлган, бу эса 30-40 ёшли кишилар учун белгиланган меъёрдан ортиқ ҳисобланади ва баъзи касалликлар ҳақида далолат бериши мумкин.\nЯқинда Ким Чен Ин яқинлари ундан озишни ва дам олишни илтимос қилишганди. Давлат етакчиси “фуқаролар учун ҳеч нарса қилмаган”лиги сабабли дастлаб бу илтимосни рад этади, аммо кейинчалик бунга рози бўлиб, бир ой давомида пойтахтдан ташқарида даволанди. Тахминларга кўра, Шимолий Корея етакчиси 10 килограммдан кўпроқ вазн йўқотди.\nКим Чен Иннинг ўзи бир неча бор Шимолий Корея оғир кунларни бошидан кечираётганини тан олди. КХДР партия VIII съездида мамлакатдаги вазиятни "тарихдаги энг қийин давр" сифатида баҳолади.\n“Барчаси бўшатилсин”: Шимолий Корея етакчиси госпитал қураётган раҳбарларни танқид қилди\nБуюк Британиянинг Independent нашри айрим таҳлилчиларнинг фикрини келтиради: Шимолий Корея озиқ-овқат тақчиллигига дуч келган.\nПартиянинг Марказий қўмитаси пленумида, Ким Чен Ин тўфонлар туфайли мамлакат қишлоқ хўжалигига катта талофат етказилди, мамлакатда озиқ-овқат маҳсулотлари тақчиллигига дуч келгани ҳақида баёнот берганди. Коронавирус кириб келмаслиги учун мамлакат чегаралари тўлиқ ёпилган. Пандемия сабабли Хитой ва КХДР ўртасида савдо 80%га камайди.\nCNN телеканали хабарига кўра, Пхеньянда шакар, ун, ёғ каби баъзи асосий маҳсулотлар нархи жуда кўтарилган. Қора чойнинг кичик қадоғи 70 долларга етиши мумкин, кофе - 100 доллардан ошади.


Унинг кайфияти 2 қисм — Dilkashradio.com\nУнинг кайфияти 2 қисм\nАзиз биродарлар бугун сизлар билан ўтган сафарги мавзунинг давомини тинглаймиз. Аммо бу сафарги сухбатимиз аввалгисидан хам қизиқроқ бўлади, деб ўйлайман. Чунки бугун аёлларнинг баъзи қирраларини кашф этамиз. Аммо олдин аёлингиз унинг кайфиятига тегишли бўлган қандай мавзуларда ибодат қилишингизга мухтож эканлигини билиб олсангиз яхши бўларди. Демак эшитинг: Сиз у учун ибодат қилар экансиз, у Худонинг тинчлигига эга бўлишини, кайфияти ёмонлигидан қийналмаслигини, организмидаги гормонлар доимо нормада бўлишини, ичидагиларини сизга очиқ айта олишини, уни севишингизга ишонишини, ўзингиз хам уни хар доим эътибор билан тинглашингизни ва аёлингиз доимо Худога бўйсунишини сўранг. Бундай ибодатларни деярли хар куни қилинг. Агарда унутсангиз Муқаддас Рухдан бу хақида эслатишини сўранг. У сизга эслатган пайтда пайсалга солмай ўша захоти бир икки минут ибодат қилинг. Хозир эса бир биродаримизнинг гувохлигини тингланг.\nАёлим билан турмуш қурганимга 13 йил бўлди. ШУ йиллар давомида биз бир-биримизни анча тушунишни билиб олдик. ШУнигн учун хам сизларга аёллар хақида сизлар билан баъзи бир нарсаларни бўлишмоқчиман. Биродарлар агарда аёлингиз унга яқинлашганингизда бақириб: «Менга тегманг”, дея эрта кундан чироқни ўчириб жойига ётиб олса, билингки бу унинг: “ Мендан узоқлашманг. Ёнимга келинг. Мени қутқаринг. Менга ёрдам Беринг.” – дегани бўлади . Агарда уни қучмоқчи бўлганингизда қўлингизни бўшатиб, ўзини четга олса, бу унинг: “ Илтимос мени баћрингизга босинг. Хозир бу менга жуда керак. Мени ўз тушкунликларимдан қутқаринг”, — дегани бўлади. Менинг хотиним жуда чиройли, қобилиятли аёл. У пазанда ва хар қандай ишларимда менга ёрдам беради. Ишлайди ва ишдан ташқари уй ишларини хам жойига қўяди. Доимо менинг орзуимдаги аёл бўлишга харакат қилади. Аммо баъзида пайпоқларимни керакли жойдан тополмайдиган ёки юзни ювганимдан кейин сочиқ қидириб қоладиган пайтларим хам бўлади. Шундай пайтларда унга бор захаримни сочган пайтларим хам бўлган.\nШундай пайтларда бирор жойга чиқиб кетгим келади. Бир куни шундай кунлардан биринда унга яқинлашмоқчи бўлдим, у қўлимни итоариб юборди, яна харакат қилдим, у яна итариб юборди. Ва нихоят юрагидагиларни очди. “ Мен чиройли эмасман. Хеч нимага уқувим йўқ. Хеч кимга керак эмасман. Омадсизман. Нима учун менга уйландингиз,хайронман.”, — деди. Шундай пайтларда унигн кўнглини кўтаришга харакат қилинг ва жуда эхтиёт бўлинг. Чунки у сизни синаётган бўлиши хам мумкин. Шундай холатда сиз ундаги яхши томонларини ўзига кўрсатинг. Сизга унинг қайси жихатлари ёқишини, қайси пайтларда гўзал бўлиб кетишини ва унинг тайёрлаган таомлари сизга жуда ёқишини жуда чиройли қилиб айтинг. Умуман аёллар тез-тез ўзлари хақида ширин сўзлар эшитишни яхши кўрадилар.\nАммо айтиб қўяй хеч хам сохта гапирманг. У хақида қандай яхши гап айтсангиз хаммаси чин кўнгилдан ва хақиқат бўлсин. Акс холда улар ўзларини камситилгандай хис қиладилар. Аёлим баъзида мендан: “ Дадаси, мени севасизми?”, деб сўраб қолади. Баъзида бу саволни оддий қабул қиламан. Баъзида эса жахлим чиқиб кетади. Ахир севишимни ўзи хам билади-ку, нега хадеб сўрайвераркин. СЕвишимни қилаётган ишларимдан билиб олса хам бўлади-ку. ХАдеб такрорлайверишим шартми?, дейман, ичимда. Аммо шу ерда уларни тушунишга харакат қилайлик. Уларга нисбатан юрагимизда бўлган хисларимизни айтиб туришимиз керак. Уни жуда севишингизни хис қилаяпсизми, ўша захоти айтинг. Ичингизда қолмасин. Унинг бирорта ажойиб ишини кўрдингизми, айтинг. ШУ билан унга далда берасиз ва бор чарчоқларини ёзиб юборасиз. Сизнинг у хақидаги ширин сўзларингиз улар куч ва шижоат бахш этади.